open-index/open-wikipedia-markdown huggingface dataset:
邪惡分身

**邪惡分身**（；）係源自虛構故仔嘅一個概念，指一個善良嘅人（主體）有個分身，而個分身係邪惡嘅。

故仔嘅情節可能會講到（例如）個邪惡嘅分身想殺咗主體，再取代主體嘅位置；又有啲會講個邪惡分身周圍去做壞事，而因為佢望落同個主體一模一樣，搞到啲壞事嫁禍咗落主體身上。

## 睇埋
*分身
*變身
*仙子
## 拎
*Evil Twin. *[[TV Tropes]]*.
余思敏

**余思敏**（**Sammie Yu**，）係香港女藝人，曾經係香港有線電視娛樂台主播，2011年同藝人鄭中基結婚後一度淡出幕前，到2020年代頭開始重新喺電視節目亮相。

## 簡歷
余思敏2003年喺香港樹仁學院（而家係香港樹仁大學）新聞及傳播系學士畢業，隨即加入香港有線電視做頭一批娛樂新聞主播。佢亦有修讀香港演藝學院學位課程，2006年畢業。

余思敏2009年採訪電影《家有囍事2009》宣傳活動嗰陣結識咗鄭中基，之後兩人發展戀情，2011年結婚，佢亦辭咗有線電視嘅工作，做全職家庭主婦。佢2011年同2015年先後生咗一個女同一個仔。

## 演出
### 節目主持（香港有線電視）
*2003年-2011年：有線娛樂新聞主播
*2007年-2010年：《怪談》主持
*2010年：《一屋一Look新部屋》主持
*2013年：《孖住BB去旅行》主持

### 節目主持（香港開電視）
*2021年：《學霸睇樓團》主持
*2022年：《馬田港原味》主持

### 電視劇（香港有線電視）
*2007年：《補習天后》

### 電影
*2004年：《甜絲絲》 飾 情侶

## 出面網頁
* 
*
任暟晴

**任暟晴**（**Jasmine Yam**，）係香港女歌手，2022年參與無綫電視搞嘅音樂選秀《聲夢傳奇2》攞冠軍。

## 演出
### 電視節目（無綫電視）
*2022年：《聲夢傳奇2》參賽者

## 出面網頁
*
趙紫諾

**趙紫諾**（**Sabrina Chiu**，）係香港女歌手，2022年參與無綫電視搞嘅音樂選秀《聲夢傳奇2》攞季軍。

## 演出

### 電視節目（無綫電視）
*2022年：《聲夢傳奇2》參賽者

## 出面網頁
*
權石泓

**權石泓**（；），係韓國音樂製作人、RBW理事、RB-INJ音樂總監同樂隊Double Decker成員。

## 參考資料

## 出面網頁
*
Aespa

**aespa**（）係韓國SM娛樂旗下嘅四人女團，成員有韓國籍嘅Karina同埋Winter、日本籍嘅Giselle、中國籍嘅Ningning，另有四位響元宇宙存在嘅AI成員(æ)，2020年憑單曲《Black Mamba》出道。

## 團史

### 成立

2020年10月16號，SM娛樂宣佈將會成立新女團，係繼2014年嘅Red Velvet後再次推出女子團體，亦係繼2016年嘅NCT後再次推出偶像團體，因此呢個新女團廣受關注。27號，SM宣佈第一位加入嘅成員係金旼炡（Winter，19歲），喺參加梁山市舞蹈節個陣畀SM發掘，因而成為旗下練習生，推算訓練時間為3到5年。28號，SM公佈第二位加入嘅成員係劉知珉（Karina，20歲），歌唱、饒舌同埋舞蹈都好叻，當初係因為收到SM邀請而成為練習生，響2019年泰民嘅單曲《Want》入面擔任伴舞。29號，SM公佈第三位成員寧藝卓（Ningning，18歲），叻唱歌，係隊內最後生嘅成員，響獲得「我是麥霸」K歌大賽總冠軍後畀SM發掘，最終響2016年成為練習生，同年響SM ROOKIES企劃入面亮相，係aespa中唯一先行亮相嘅成員。30號，SM公佈最後一位成員內永枝利（Giselle，20歲），叻說唱，係通過SM禮拜六選秀而成為練習生，只有練習11個月就出道。

新女團嘅名叫「aespa」。據製作人李秀滿嘅講法，由「化身」（Avatar）同埋「經歷」（Experience）嘅英文第一個字母組成嘅「ae」，加上有「雙面」之意嘅「Aspect」，結合埋就係新女團嘅名。而團體嘅主旨係「遇見另一個自我化身，體驗全新世界」，所以每個成員都有一個相對應嘅虛擬角色（即AI成員）。

### 2020-2021年

2020年11月17號，aespa以網上單曲《Black Mamba》正式出道，MV響YouTube公開後24個鐘內觀看次數就突破二千萬，創下韓國團體出道MV第一日最高觀看次數嘅紀錄。20號，佢地以單曲《Black Mamba》首次參加KBS2音樂節目《音樂銀行》；同年12月31號以呢首單曲響MBC歌謠大祭典上演出。呢首歌連續三個禮拜響中國最大嘅音樂流媒體服務QQ音樂韓國週榜排行榜排名第一，亦登上美國告示牌百強單曲榜第100名、美國世界單曲銷售榜第5名，創下韓國藝人出道單曲嘅最高排名。同年11月，aespa響Acha排行榜上空降第14名。2021年1月13號，aespa憑《Black Mamba》先後獲得Gaon Chart Music Awards音源部門年度新人獎、SBS《人氣歌謠》冠軍。不過《Black Mamba》MV被指抄襲德國藝術家Timo Helgert嘅藝術作品。

2月5號，aespa發行第二首單曲《Forever》。呢首歌係翻唱緊劉英振響2000年所創作嘅歌曲，並登上美國世界單曲銷售榜第8名。

5月17號，aespa發行第三張單曲《Next Level》。呢首歌翻唱自A$ton Wyld所作嘅同名歌曲，收錄響《狂野時速：雙雄聯盟》電影原聲帶。6月19號，《Next Level》MV響發行33日後觀看次數突破一億，係aespa第二支觀看次數破億嘅MV。6月21號，《Next Level》響Melon 24Hits排行榜上獲得24小時累計收聽量第一名，係Melon排行榜改版第一位登上24Hits排行榜第一嘅女團。而aespa亦憑《Next Level》再次橫掃樂壇多個獎項，包括Mnet亞洲音樂大獎最佳舞蹈表演女團、韓國音樂大獎年度歌曲等。

10月5號，發行第一張細碟《Savage》，aespa憑呢首歌登上「Billboard 200」第20名。10月20號，《Savage》嘅銷量突破50萬張。10月23號，《Savage》MV觀看次數超過一億，成為aespa第三支破億嘅MV。11月25號，參加美國紐約嘅美斯感恩節大遊行，係第一個出演嘅韓國女團。

12月20號，發佈單曲《Dreams Come True》，翻唱自師姐S.E.S響1999年發表嘅歌曲，並收錄響27號發行嘅SMTOWN冬季專輯《2021 Winter SMTOWN: SMCU EXPRESS》。呢首歌亦登上告示牌世界單曲銷售榜第七名。

12月26號，成員Karina同Winter成為SM企劃「Girls on Top」旗下女團Got the Beat成員。

年尾，aespa獲得金唱片獎「年度藝人」。

### 2022年 - 2023年

4月24號，aespa受邀出席美國科切拉音樂節，並響個度唱咗當時未公開嘅英文新歌《Life's Too Short》。

5月12號，《時代雜誌》公佈2022年10名「新一代領袖（Next Generation Leaders）」，aespa以獨特嘅世界觀同創新嘅概念成功入圍，係第一位入選嘅韓國女團。27號，《福布斯》公佈2022年「30位30歲以下精英榜」，aespa響《娛樂同體育》領域入選，係呢一年唯一入選嘅韓國藝人。

6月1號，SM娛樂宣佈同華納唱片簽署全球合作夥伴關係，將會共同負責aespa音樂內容嘅發行、營銷同推廣，目標係開拓海外市場。同日，公開新大碟嘅先行歌《Illusion》。

6月24號，正式發行英文單曲《Life's Too Short》，宣佈進軍美國市場。

7月5號，aespa受邀出席聯合國2022年度《可持續發展問題高級別政治論壇》，成員響會上發表「Next Generation to the Next Level」演講並表演歌曲《Next Level》。

7月8號，發行第二張細碟《Girls》，宣佈回歸，第一個禮拜嘅銷量高達112多萬張，係響韓國Hanteo Chart上第一個達成百萬銷量嘅女團，亦成功登上美國告示牌二百大專輯榜第3名。7月30號，響韓國舉辦《2022 aespa FAN MEETING : MY SYNK. aespa》Fans見面會，係aespa第一個見面會。

2023年2月25至26號，aespa響韓國蠶室室內體育館舉行第一次演唱會「SYNK : HYPER LINE」。8月5日至6號，aespa響日本東京巨蛋舉行《aespa LIVE TOUR 2023 'SYNK : HYPER LINE' in JAPAN -Special Edition-》演唱會，係出道最短時間就登上東京巨蛋嘅非日本藝人。

2023年5月8號發行第三張細碟《MY WORLD》，第一個禮拜嘅銷量有成169萬8784張，成績刷新歷代韓國女團首週銷量最高紀錄，唔單止突破自身紀錄，仲係SM娛樂歷嚟銷售最高嘅紀錄。

## 爭議

### 出道前醜聞
雖然aespa憑出道曲《Black Mamba》橫掃多個獎項，但因為一系到負面新聞畀人爆咗出嚟，就好似Karina響出道前被指發表「貶低前輩」嘅言論，話防彈少年團同埋EXO嘅Kai好醜樣；Giselle響未出道前被人踢爆有食煙、飲酒、吸毒等不良習慣，響學校蝦蝦霸霸；Winter話自己兩年養過25隻倉鼠因而被指「疑似虐待動物」等，再加上當時出道歌《Black Mamba》MV被指抄襲，令aespa嘅聲望憑受打擊。SM娛樂之後話有關Winter嘅新聞係造謠，其他就未有出面澄清。

### 舞台失誤
7月14號，aespa成員帶住新出嘅細碟《Girls》登上音樂節目《M Countdown》，回歸韓國樂壇。但響表演嘅時候，成員Giselle出現多次失誤，因而被指狀態差，網民要求Giselle多練習。

## 成員

## 來源

### 註

### 參考資料
衛視中文台

**衛視中文台**（英語：STAR Chinese Channel）係迪士尼傳媒旗下嘅綜合娛樂頻道，亦係台灣第四間合法嘅電視頻道，打破咗台灣電視史上老三台「三分天下」局面，2015年5月21日啟用咗高清版「衛視中文台HD」。
黃耀聰

**黃耀聰**，香港經民聯黨員，葵青區議會前任議員（1985-2019年），係親中陣營入面少數擁有泛民主派背景嘅政治人（1980年代葵青七子之一）。

## 公職

* 葵青區分區委員會（葵涌中南）主席

## 選舉記錄
喺2015年香港區議會選舉，佢攞到2,130票，成功當選。

喺政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下嘅2023年香港區議會選舉，黃耀聰曾經以經民聯名義參選地區委員會界別（葵青），攞到72票，未能當選。

## 爭議

### 2019年香港區議會選舉涉嫌賄選
喺2019年香港區議會選舉投票日，黃耀聰身為華麗選區經民聯候選人，涉嫌提供旅遊巴接載選民，傳媒亦提供咗清晰嘅片段，睇到旅遊巴上張貼咗黃耀聰嘅宣傳海報。根據《選舉條例》，喺投票期間向市民提供免費車輛接送，而車上有任何候選人嘅宣傳品，或有人進行拉票活動，企圖誘使選民投票，有可能違反《選舉條例》。結果佢輸畀單仲偕，34年區議員生涯告一段落。

## 參考


類:前葵青區議員
類:前民協成員
類:前香港民主黨員
變身

**變身**（）係神話、民間傳說同推想型故仔成日用嘅概念，指某隻生物用某啲力量（例如魔法）將自己嘅身體（或者第隻生物嘅身體）大幅噉變化，變成第種形態。

英文裏面 **shapeshifter** 就係指識變身嘅生物。

## 民間傳說
*狼人相傳喺月圓之夜嗰陣會由人形變身成狼形。
*有啲傳說話吸血鬼曉變身做蝙蝠形態。
*愛爾蘭嘅民間傳說有提到 púca：púca 係種曉變身嘅仙子，成日會用各種方法誘拐後生男女，例如係變身扮成一隻又靚又友好嘅俊馬，引誘後生男女騎上去，隻 púca 跟住就會帶佢走，畀佢哋帶走嘅後生仔女下場不明。

## 童話
*《美女與野獸》，有講到王子畀仙子落咒，變成醜樣嘅野獸。
*《天鵝湖》，有講到公主畀邪惡魔法師落咒，變成天鵝。
*《美人魚》

## 睇埋
*分身同邪惡分身
*仙子
*奇幻

## 引咗

## 拎
*Shapeshifting. *[[TV Tropes]]*.
情景計劃

**情景計劃**係一套做策略計劃嘅方法：簡化講，情景計劃旨在喺腦海入面建立「情景」－想像「跟住落嚟會變成噉嘅情景」或者「如果採取咗噉嘅行動，情景會變成噉」等嘅嘢，並且按呢樣資訊做決策。

情景計劃源自廿世紀中後期嘅管理學研究：管理學呢門學問成日都會關注「一間企業嘅管理層要點制定營商策略？」噉嘅問題；有唔少管理學者都致力對呢類問題做研究，會嘗試提出一啲思考方法，畀管理者用嚟諗策略同度策略；情景計劃就係一套噉嘅方案，提出咗最基本 10 個步驟，用嚟引導管理者做策略上嘅決定。

自從 2000 年代起，情景計劃就吸引咗唔少管理工作者注意，呢啲工作者仲會喺福布斯（Forbes）等嘅著名商業出版物度撰文，詳細啲噉針啲細節，即係例如「有咩方法，能夠更有效噉評估一個情景發生嘅機率」噉嘅問題。
## 基本定位

情景計劃係一套諗策略同度策略嘅方法：情景計劃源自廿世紀中後期嘅管理學研究；喺 1995 年有管理學者撰文提出，現實世界極之複雜，所以企業做營商策略方面嘅決策嗰陣，唔可以（好似打前嗰啲諗策略方法噉）成日淨係齋靠分析一兩個因素，而係要整體性噉思考周圍世界嘅變遷；於是佢就提出咗情景計劃嘅概念，用以下呢句嘢概括情景計劃個基本諗頭 －

（粵文翻譯）情景計劃將一大拃嘅數據簡化做數量有限嘅若干個可能狀態。

－現實世界好複雜，有好多變數，諗策略嘅人好多時唔能夠所有嘅可能情況（得 3 個變數，每個變數有 10 個可能數值，噉可能情況嘅數量已經有成 10 × 10 × 10 咁多個）；所以可能嘅做法就係，將咁多唔同嘅可能性簡化噉諗做幾個「最主要嘅可能情況」（例如可能數值 1、可能數值 2 同可能數值 3 差唔多，所以結合當做一個情況噉嚟諗），並且按呢啲可能情況嚟做策略上嘅決策。

## 建構情景

萊特兄弟喺 1900 年代做試飛，證實咗開爾文男爵講嗰句嘢係錯誤嘅。

要做情景計劃，第一步就係要建構**情景**（scenario），而呢點必然會或多或少噉涉及預測「未來會發生乜事」。預測未來呢家嘢出嗮名撈絞，所以提倡情景計劃嘅管理學工作者有對「情景要點建構，先可以有咁準得咁準噉預測到未來」呢點作出詳細嘅思考。
#要建構情景，首先要定義套計劃嘅「**要有幾長遠**」：例如想像家陣有間企業嘅管理層，佢哋要制定間企業嚟緊 10 年要採取嘅計劃，噉佢哋建構嘅情景就要諗到跟住落嚟嗰 10 年嘅變化；一般嚟講，商業上做情景計劃，頂攏淨係會諗未來嗰幾年嘅變化，因為過往經驗表明未來好難預測，要預測超過 10 之後嘅變化，可以話冇可能咁滯。
#跟住思考者要諗吓成件事「涉及邊啲**利益相關者**（stakeholder）」：即係成件事會影響邊啲人嘅利益；例如假想而家間上市公司想制定未來 5 年嘅計劃，計劃「要研發咩產品」等嘅行動，噉間公司嘅員工同股東嘅利益都有可能會受影響。
#睇吓啲重要變數嘅**趨勢**：世界有成千上萬個變數，但思考者通常可以憑經驗知「邊啲變數零舍重要（**重要**係指能夠對利益相關者嘅利益造成影響）」，然後思考者就要估計呢啲變數跟住落嚟會點變化；舉個簡單例子，想像家陣有間公司，佢哋度緊嚟緊幾年要研發嘅產品，佢哋發覺打前嗰幾年政府一路立法想減低啲人嘅碳腳印，於是就揼本做研發嗰陣研究埋「點樣減少隻產品嘅碳腳印」。有關趨勢呢家嘢要點處理，可以睇埋插值同外推嘅概念。
#**搵出[[不確定性]]**：即係要知「有邊啲重要嘅變數唔確定」。
#**郁手建構情景**：一般認為，思考者一開始可以試吓諗**最好**同**最壞**嘅情況係點，即係想像「如果啲重要變數冚唪唥都向對自己有利嘅方向郁，會係點嘅世界」（極正面），跟住再想像「如果啲重要變數冚唪唥都向對自己不利嘅方向郁，會係點嘅世界」（極負面）。
#**估計發生[[機率]]**：每個情景，估計吓個情景有幾大機率會發生。
#**搵出啲共通點**：攞住啲可能性高嘅情景，諗吓佢哋之間有啲咩共通點。
#**有冇[[研究]]要做**：諗吓有邊啲嘢需要做研究，例如如果對市場形勢不確定性大嘅話，就可能要安排資源做市場調查。
#**建立[[數學模型]]**：有管理學者主張，如果可以嘅話，最理想係要睇吓可唔可以用精確嘅數學模型做預測。可以睇埋電腦模擬嘅嘢。
#**做決策**
要留意嘅係，要跟上述嘅步驟做計劃，需要咁上下專業知識或者經驗－例如決策者要憑知識經驗知「根據歷史，邊啲趨勢係成日發生嘅」或者「咩情景發生嘅機率高」呀噉。有唔少管理學者仲想做進一步嘅研究，想解答「點樣先可以有效噉用電腦模擬做預測，用模擬結果幫手做情景計劃？」噉嘅問題。

## 睇埋
*未來學
*防過時
*博弈論
*複雜系統
*有限理性
*理性決策模型

## 文獻
歐美文獻：

*Doval, E. (2010). A model of planning process by using scenarios in strategic management. *Journal of Applied Economic Sciences (JAES)*, (14), 317-323.
*Godet, M. (1990). Integration of scenarios and strategic management: using relevant, consistent and likely scenarios. *Futures*, 22(7), 730-739.
*Godet, M. (2000). The art of scenarios and strategic planning: tools and pitfalls. *Technological forecasting and social change*, 65(1), 3-22.
*Schoemaker, P. J. (1995). Scenario planning: a tool for strategic thinking (PDF). *Sloan management review*, 36(2), 25-50.
*Wright, G., & Cairns, G. (2011). *Scenario thinking: Practical approaches to the future*. Springer.

## 註釋

## 引咗

## 拎
* ScenarioThinking.org，有好多有關全球議題嘅情景。
* 情景資源
* 學習點樣用情景管理員做情景分析
安息禮拜

**安息禮拜**係基督教儀式喪禮，可以喺殯儀館、教堂、醫院或殮房舉行。程序一般包括宣召、唱詩歌、讀聖經、牧師或傳道人帶領祈禱同祝福、瞻仰遺容等。辭別禮會喺墳場或火葬場舉行，棺木安置墓穴之後或入火化入爐前，親友可以向靈柩獻花。安息禮拜係為咗死者遺屬同親友追思而設立，而唔係為咗超度死者。

## 目的
安息禮拜嘅目的係俾親戚朋友，悼念死者嘅同時亦向喪家表達慰問同支持。透過喪禮儀節，讓遺屬同親友喺靈堂前適當噉舒緩悲傷嘅心情，同時亦可以重申基督嘅盼望，讓參與嘅人都能夠得到安慰同盼望。

## 禮儀
*出席喪禮嘅目的，係向死者嘅家人表達關心、慰問。
*衣着只需要穿着黑色或素色衫就可以，唔適宜穿着暴露嘅衣物。
*安息禮拜唔會好似其他宗教儀式噉有任何禁忌，但喪家嘅屋企人可能未係基督徒而有禁忌，例如︰屋企人唔接受握手，亦應該表示接受同理解。
*靈堂度要保持安靜，唔好大聲講大笑。
*帛金冇規定要單雙數。
*安息禮拜會以「默禱禮」代替「三鞠躬禮」。
*瞻仰遺容儀式如果唔習慣可以唔參與，只需要坐喺位度等候。
*吉儀基督教冇規定唔可以帶返屋企嘅禁忌，離開之後隨便處理就可以。

## 參考
長頸鹿甲蟲

**長頸鹿甲蟲**（；學名：）係象鼻蟲下嘅一種物種。

長頸鹿甲蟲最大嘅特徵係條頸好長：長頸鹿甲蟲有明顯嘅兩性異形，公嘅條頸好長，通常係啲乸嘅成兩三倍咁多，公嘅長頸鹿甲蟲身長大約有 2.5 cm；佢哋同第啲甲蟲一樣，有翼識飛，身體由硬淨嘅外骨骼包住。

長頸鹿甲蟲係食齋嘅，最鍾意食啲植物嘅葉。
## 攷
無頭騎士

**無頭騎士**（）係一種傳說中嘅角色，顧名思義最大嘅特徵係以「個頭甩咗落嚟嘅騎士」作形象，可以當係死靈一種。講無頭騎士嘅故仔自從中世紀起就存在，呢種形象一路都有零散噉出現喺民間故事以至現代嘅虛構故仔作品當中。例如畀唔少人奉為早期美國文學代表之一嘅《沉睡谷傳說》噉，就係無頭騎士嘅相關故仔。

## 沉睡谷傳說

《沉睡谷傳說》係一個短篇故仔，出自 1820 年嘅美國，由人稱「美國文學之父」嘅華盛頓伊榮作嘅。

《沉睡谷傳說》嘅主角係迷信、得瘦蜢蜢嘅教書先生弈卡博·卡靈。故仔開始嗰陣，卡靈佢啱啱搬到紐約州嘅沉睡谷住。沉睡谷不溜出晒名多鬼故同怪事，當中最出名嘅係「空氣當中所有怪異力量嘅司令」—無頭騎士。無頭騎士嘅傳說係噉：據講從前有個士兵，佢參與美國獨立戰爭嘅其中一場戰鬥，途中畀砲彈打甩咗佢個頭，而自從嗰時開始佢嘅靈魂就一路四圍流浪，想搵返佢個頭。

弈卡博同鎮上嘅婦女有往來：佢得閒會走去幫手照顧牲畜或者斬柴，而且作為一個老師，佢時不時都會幫啲婦女睇住甚至湊吓細路；因為噉，唔少鎮上嘅婦女都對佢有好感。同時弈卡博又好沉迷啲神怪嘢，成日走去聽鎮上嘅一眾阿婆講神怪故仔，聽勻晒啲講鬼、高扁同鬼屋嘅傳言，而無頭騎士嘅傳說佢自然係聽到識咁滯。

弈卡博睇中咗年輕貌美嘅**卡蒂蓮娜**。卡蒂蓮娜屋企好有錢而且又係個獨生女，弈卡博諗住自己只要娶到卡蒂蓮娜就會發達。同時，弈卡博嘅情敵**亞伯拉罕·凡·布魯特**知佢想做乜，就連番整蠱佢。弈卡博同布魯特就因此積聚咗啲牙齒印。有一日，弈卡博出席卡蒂蓮娜屋企嘅聚會，喺聚會上跳舞同埋聽鎮民講鬼故。聚會過後，佢私底下向卡蒂蓮娜求婚，但卡蒂蓮娜對佢並冇興趣。

畀卡蒂蓮娜拒絕咗嘅弈卡博，死死哋氣噉騎住佢隻馬返屋企。喺路上，弈卡博騎住馬通過樹林入面幾笪相傳鬧鬼嘅地方。弈卡博喺宴會上聽埋晒啲鬼故，成個人都疑神疑鬼噉。騎騎吓，佢個腦開始想像有鬼出現，然後佢就見到沼澤裏面有個著住斗篷嘅怪人騎住隻馬企咗喺度。覺得不安嘅弈卡博想走，點知下一刻佢就見到，神秘人個頭原來係甩咗落嚟嘅，個頭放咗喺馬鞍上面。嗰一刻，弈卡博嚇到冇咗半條命，嗱嗱臨快馬加鞭想走。無頭騎士亦快馬追上嚟。弈卡博隻馬跑得夠快，佢以為自己可以擺脫無頭騎士，但無頭騎士跟住就一手攞起佢個頭，將個頭掟向弈卡博。掟中咗。弈卡博就墮馬，然後佢就不省人事。

到咗第二朝，啲人發現弈卡博隻馬喺主人屋企門前食草，但係冇人知道弈卡博嘅行蹤，啲人淨係喺事發現場搵到一個爛咗嘅南瓜。過咗冇幾耐，卡蒂蓮娜嫁畀布魯特，而唔少鎮民留意到，布魯特彷彿好似知道弈卡博去咗邊。鎮上面嘅阿婆就繼續講神怪故事，話弈卡博畀無頭騎士帶走咗，仲開始出現傳說，話有人目擊弈卡博嘅靈魂喺沉睡谷流連。

順帶一提，對於呢個故仔嘅一個常見理解係，無頭騎士查實係布魯特假扮嘅，而個爛南瓜就係用嚟掟弈卡博嘅假頭。嗰晚弈卡博畀「無頭騎士」打暈咗之後就嚇到從此遠離沉睡谷，亦有可能係畀布魯特殺死咗。

## 各地嘅傳說

無頭騎士嘅形象，遠遠唔淨只响《沉睡谷傳說》裏面出現。西方世界好多地區都有傳說提起無頭騎士。

例如响古代嘅愛爾蘭，就有流傳痕嘅傳說。都拿痕係愛爾蘭民間傳說當中以無頭騎士形象現身嘅仙子。都拿痕嘅特徵係佢個頭甩咗落嚟，而且佢仲會一手攞住佢自己個頭、一路騎住隻黑色嘅馬，喺最黑暗嘅夜晚現身。好多傳說講到，都拿痕可能會攞住條人類嘅脊骨當鞭噉用，或者佢隻馬會拉住架用人嘅骨同皮膚整嘅馬車。有啲傳說仲話，一旦都拿痕大聲嗌某個人嘅名，嗰個人就會即刻當場暴斃。

講到無頭騎士嘅傳說，往往都係會提到死亡同恐懼等嘅主題，講到「遇到一啲唔屬於呢個世界嘅事物」噉嘅心情。

## 睇埋
*喪屍
*死靈
*瘦長男

## 歐詞

## 引述

## 拎

* 無頭騎士，電視橋段網講無頭騎士呢條。
*《沉睡谷傳說》。《沉睡谷傳說》個原版英文故仔。
傷心的人別聽慢歌

《**傷心的人別聽慢歌**》（），係臺灣樂團五月天喺2013年推出嘅單曲。首歌由阿信填詞、作曲。首歌係《5月天諾亞方舟》電影主題曲、2013年可口可樂中華區主題曲 ，都係TVBS電視劇《飛越·龍門客棧》片頭曲同《A咖的路》插曲。

## 音樂錄影帶
2013年8月12日發佈「活出自我」金曲導演版音樂錄影帶 ，由攞過金曲獎最佳音樂錄影帶獎嘅導演陳奕仁執導。2013年8月20日發佈「貫徹快樂」可口可樂版音樂錄影帶 。2013年11月7日發佈日文版《》嘅音樂錄影帶 。2018年9月8日發佈英文版《Don'ts Don'ts》音樂錄影帶 。

## 參考資料
掀起你的蓋頭來

《**掀起你的蓋頭來**》係王洛賓寫嘅中國西部民歌，改編自新疆烏孜別克族民歌《卡拉卡西烏開姆》（都有講法係改編自維吾爾族民歌《亞里亞》），係佢其中一個代表作。

## 簡介
1939年，王洛賓跟住西寧青海抗戰劇團，去到河西走廊編演抗戰舞台劇。有一次佢喺酒泉喀什地區揾到呢首南疆個民族舞曲，之後將呢首舞曲改編做《掀起你的蓋頭來》。

## 參考資料
Stephen Schwartz (作曲家)

**Stephen Schwartz**（本名；），係美國音樂劇作曲家同填詞人。

## 生平
佢喺美國紐約市的一個猶太裔家庭出世，喺紐約州蘭秀縣威利斯頓公園長大，1964年喺米尼奧拉高中畢業，高中時喺茱莉亞學院兼修鋼琴同作曲。之後佢入咗卡利之美隆大學學戲劇，1968年攞到美術學士學位。

## 參考資料

## 出面網頁
*
*
張朝

**張朝**（），係中國作曲家同鋼琴家。

## 簡歷
佢係中央民族大學音樂學院教授。

## 參考資料

## 出面網頁
*
呂紹淳

**呂紹淳**，係臺灣音樂製作人。

## 製作作品
*《迷魂計》
*《愛情36計》
*《愛的主打歌》

## 參考資料
陳健彬

**陳健彬**，香港親中派演藝界人士，曾經做過香港話劇團行政總監。

## 部分公職

* 中國戲劇家協會會員
* 香港藝術發展局審批員(藝術行政/戲劇)

## 政治立場
佢係香港親中派嘅支持者。

喺2016年，佢喺選舉委員會界別分組選舉（體育、演藝、文化及出版界-文化小組）攞到502票，成功當選。

佢亦曾經有份聯署支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。

## 參考
陳雋騫

**陳雋騫**，香港親中派演藝界人士。

## 部分公職

* 沙田文化藝術推廣委員會委員

## 政治立場
佢係香港親中派嘅支持者，曾經有份聯署支持北京未經諮詢或香港人同意，強行訂立嘅《港版國安法》。

## 家庭
佢爸爸陳鈞潤（Rupert）曾經喺大學擔任行政工作，業餘係中英劇團翻譯，亦有改篇多齣戲劇同音樂劇。

2009年，佢迎娶陳曦蓓，當時一啲名人包括丁子高、黃伊汶、文恩澄同羅苡芝都有去飲。

## 參考
施子清

**施子清**（），又名**施清霖**，號**雪香居士**，福建晉江人，香港建制陣營（商界親中派）政治人、生意人（恆通資源集團老細）、書法家，亦係政商界福建幫三大元老之一（另外兩位係盧文端、楊孫西）。

## 政治參與同經歷
施子清係香港商界親中陣營嘅支持者，喺2014年，佢有份贊助慶祝中國65週年嘅官方國慶晚會。

喺2015年中，佢曾經參與聯署支持當時喺831框架之下，高提名門檻，並未賦予真正選擇權嘅特首普選方案。

2016年初，因為政府小販政策問題，旺角引發魚蛋革命，佢曾經喺之後參與聯署聲明，譴責暴亂。

2020年5月尾，施子清曾經參與一份聯署，支持北京未經諮詢或香港人同意而強行訂立，兼且搞到泛民主派一致負評嘅《香港國家安全法》，但有關文化藝術界嘅聯署之後被踢爆做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就响2019年與世長辭。

### 選舉經歷
1996年獲選為香港特別行政區第一屆政府推選委員會第四界別委員。

由1998年香港選舉委員會界別分組選舉到2011年香港選舉委員會界別分組選舉，施子清連續四屆都循全國政協香港委員界別當選為選委會委員。

曾經公開呼籲人喺直選議席被大幅度削減而且排除民主派候選人嘅2023年香港區議會選舉入面投票。

## 部分公職
* 中國和平統一促進會香港總會首席顧問
*香港再出發大聯盟發起人
*中國民間商會副會長
*第十一屆全國政協委員
*中國書法家協會顧問
*香港晉江社團總會首席榮譽主席
*中國書協香港分會主席
*全國政協文史和學習委員會副主任
*福建書畫研究會會長
*香港北京社團總會第一屆理事會名譽會長
*香港泉州同鄉會永遠名譽會長

## 屋企
佢老婆係施吳淑敏，有四個仔（施榮怡、施榮懷、施榮恆、施榮忻）、十一個孫仔、孫女（施伯雄、施曉彤、施曉彰、施湧樂、施仲樂、施曉雯、施湧德、施湧濤、施湧浩、施曉洋、施曉渝）。

## 參考


類:香港生意人
類:晉江人
類:香港馬主
子清
類:全國政協香港委員
類:書法家
姜在忠

**姜在忠**（）係個山東昌邑阿伯，長年撈新聞，一直靠中國共產黨揾食。渠而今係中國人民政治協商會議全國委員會香港地區委員，以前做過新華社內蒙古分社社長傍香港大公文匯傳媒集團董事長等。2022年退休。

## 政治同經歷
佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。

## 褒
姜在忠攞過中國新聞獎，又入編《名記者的成功之路》。

## 貶
薄熙來做官時，姜在忠同渠關係好好；姜在忠對薄熙來喺重慶推廣嘅唱紅運動讚頌有加，渠掌管嘅《大公報》甚至安排過歌舞團來香港舉行爾尐大型表演；薄熙來亦公開表揚過姜在忠；後來薄熙來及其親信接連失勢，姜在忠逐漸變得親近習近平勢力。《成報》話姜在忠係亂港四人幫成員，狠批渠搞到香港腥風血雨，而《大公報》傍《文匯報》就狂鬧對方阿頭谷卓恒係美貸網案嘅主腦，乃詐騙案通緝犯；由於爾兩個人都有雄厚嘅中共背景，相關報導亦各自得到某啲大陸黨媒和應，外界推斷雙方分別代表習近平派系同江澤民派系，爭奪亙香港黨媒嘅控制權等利益。

## 公職
*香港再出發大聯盟發起人
*香港中華文化總會名譽會長
## 攷
陳一奇

**陳一奇**，香港親中派演藝界人士，銀都機構總裁。

## 部分公職

* 中國電影家協會會員

## 政治參與同經歷
佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。

佢亦曾經為一啲中國國慶活動擔任籌委。

## 參考
李錦賢

**李錦賢**，香港親中派文化界人士。
## 公職
*香港再出發大聯盟發起人
*香港藝術發展局審批員(視覺藝術)
*香港各界文化促進會榮譽顧問
## 政治經歷
佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。

### 選舉及提名經歷
喺2016年，佢攞到495票成為香港特别行政區選舉委員會體育、演藝、文化及出版界（文化小組）委員。之後，佢有份提名林鄭月娥參與2017年香港行政長官選舉。

## 參考
陳起馨

**陳起馨**，香港已故親中派演藝文化界人士。

## 生前部分公職

* 雲海藝術團藝術總監
* 香港舞蹈聯會創會會長
* 香港中華文化總會顧問

## 政治參與
佢係香港親中派嘅支持者。

喺2014年，佢有份贊助慶祝中國65週年嘅官方國慶晚會。

喺2020年，佢曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。

### 選舉及提名經歷
喺2016年，佢攞到456票成為香港特别行政區選舉委員會體育、演藝、文化及出版界（文化小組）委員。之後，佢有份提名林鄭月娥參與2017年香港行政長官選舉。

## 部分榮譽
* 2004年10月：榮譽勳章
## 參考
吳思遠

**吳思遠**，廣東中山人，上海出世，香港傳統親中陣營電影界公眾人士，曾經做過中學教書先生、思遠籃球隊班主。

## 部分公職

* 香港電影導演會永遠榮譽會長
* 香港電影工作者總會永遠榮譽會長
* 中國電影家協會顧問

## 政治參與同選舉經歷
吳思遠係香港親中陣營嘅支持者，1995年4月28號獲中央人民政府委任做香港事務顧問，1996年當選為香港特別行政區第一屆政府推選委員會第二界別委員。

由1998年到2016年，吳思遠連續五屆都係循演藝小組當選為香港特別行政區選舉委員會委員(2006年自動當選)。

喺2016年，佢喺選舉委員會界別分組選舉（體育、演藝、文化及出版界-演藝小組）攞到124票，成功當選。佢有份提名林鄭月娥參與2017年香港行政長官選舉。

2020年5月尾，吳思遠曾經參與一份聯署，支持北京未經諮詢或香港人同意而強行訂立，同時引起泛民主派一致爭議嘅《香港國家安全法》，但有關聯署之後被踢爆做假，其中名單上嘅張寶華、徐熙媛、李巧靈同蔣志光之後矢口否認有份參與，而陳汝騫就响2019年去世。

佢亦曾經為一啲中國國慶活動擔任籌委。

## 參考


類:祖籍中山
類:香港電影人
思遠
何冀平

**何冀平**，喺廣西出世，後移居香港嘅親中派演藝界人士。

## 部分作品

### 話劇

* 德齡與慈禧

### 京劇

* 天下第一樓
* 新龍門客棧

### 電影

* 決勝時刻
* 新龍門客棧（編劇）
* 投名狀
* 明月幾時有
* 邪不壓正

## 部分公職

* 中國文學藝術界聯合會全國委員會委員
* 中國戲劇家協會顧問
* 中國作家協會會員
* 中國文學藝術界聯合會香港會員總會會員
* 香港藝術發展局審批員(戲劇，電影及媒體藝術，文學藝術)

## 政治參與同經歷
佢係香港親中派嘅支持者，有時都有參與親中派香港作家聯會嘅活動。

佢曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。

因應北京強行訂立嘅國安法，有啲藝人同機構就連租用場地都出現困難，但佢就話中港喺文化上交流漸深，香港要背靠祖國，又話香港嘅創作環境越來越好。佢亦鼓勵香港嘅影視創作人才前往大灣區發展，話要講好中國故事，仲話全國人民都擁護中國共產黨。

## 參考
八兩金

**八兩金**，香港親中派藝人，原名**葉競生**，香港男演員，1990年代透過演藝訓練班而加入電影圈，1990年代末去到2000年代中期曾經為亞洲電視拍攝劇集。依家工作重心轉移至中國內地。
## 政治參與同經歷
佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。
## 參考
蔡林生

**蔡林生**，香港親中派文化界人士。

## 部分公職

* 香港藝術聯會主席
* 香港中華文化總會副會長/副監事長/常務理事
* 中國文藝志願者協會會員

## 政治參與同經歷
佢係香港親中派嘅支持者，對西方社會持敵視態度，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。

## 參考
張炭

**張炭**，原名蔡衍澤，香港親中派電影界人士，之後去北京發展。

## 電影作品

* 1991年《正紅旗下》
* 1992年《新龍門客棧》
* 1992年《黃飛鴻之二：男兒當自強》
* 1993年《一刀傾城》
* 1993年《少年黃飛鴻之鐵馬騮》
* 1993年《龍跨四海之致命情人》
* 1993年《東方不敗之風雲再起》
* 1994年《霓紅光管高高掛之女子公寓》
* 1994年《新天龍八部之天山童姥》
* 1995年《跟我走一回》
* 1996年《新龍門客棧 (電視劇)》
* 1998年《江山美人 (1998年電視劇)》
* 1998年《水滸後傳之拭血問劍》
* 2000年《春光燦爛豬八戒》
* 2002年《呂布與貂蟬》
* 2005年 陳凱歌之《10分鐘年華老去之百花深處》
* 2005年《無極》
* 2009年《刺陵》
* 2011年《倩女幽魂》
* 2011年《白蛇傳說》
* 2013年《不二神探》

## 政治參與同經歷
佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。
## 參考
理性決策模型

**理性決策模型**（）步驟如下：
#認清自己嘅目的；
#按自己嘅目的，諗吓一個行動方案要點先算好（喺一般商業應用上，一個理想嘅行動方案係會為公司帶嚟高利潤嘅）；
#諗清楚自己手上有邊啲可能行動方案；
#按步驟 2 當中制定咗嘅基準，評估每個可能行動方案有幾好；
#揀最好嗰個選擇。

## 睇埋
*理性
*決策
*完全資訊

## 攷
香港學生自殺問題

**香港學生自殺問題**係指香港學生因為任何原因而走去自殺嘅社會問題，自2014至2015學年開始有惡化趨勢，雖然每單自殺案件並無關連，但案件數量嘅增加引起香港公眾對學生精神健康同學業壓力嘅關注。

**佚事**

貴為第四任教育局局長（第三任副局長）嘅蔡若蓮女士嘅大兒子於2017年跳樓自殺，有唔少網民講笑咁認為，蔡若蓮今屆做教育局局長係要嚟報復咁多位父母。十分之符合子華神嘅魚蛋論：我冇人哋都唔可以有。

## 自殺案件一覽

呢個一覽記錄咗2014至2015學年打後喺香港就讀小學、中學同大專院校嘅學生自殺並且真係死咗嘅案件，自殺未遂嘅案件唔記錄在內。
 
部分相關自殺者嘅名單如下：

### 2014至2015學年

### 2015至2016學年

### 2016至2017學年

### 2017至2018學年

### 2018至2019學年

### 2019至2020學年

### 2020至2021學年

### 2021至2022學年

### 2022至2023學年

### '''2023至2024學年'''

## 相關影視創作
*電影《年少日記》

## 參考

## 外部連結
* 香港自殺報道資料庫 數據儀表板
康拉德·洛倫茲

**康拉德·柴卡里阿斯·洛倫茲**（）係奧地利一位動物學家、鳥類學家、動物心理學家，動物行為學嘅先驅，喺1973年同卡爾·馮·弗利（Karl Ritter von Frisch）、尼可拉斯·庭伯根（Nikolaas "Niko" Tinbergen）共同獲得諾貝爾生理學或醫學獎。

## 出面網頁

類:諾貝爾生理學或醫學獎得主
類:奧地利人
最美的太陽

《**最美的太陽**》係中國歌手張杰出嘅細碟，喺2007年12月4號發行。

## 簡介
呢張細碟收錄咗4首歌。

## 參考資料
羅永賢

**羅永賢**（，），香港劇集監製，而家係無綫電視監製兼戲劇組製作部經理。

## 參考資料
一樣的月光

《**一樣的月光**》係由吳念真同羅大佑填詞，李壽全作曲，蘇芮演唱。呢首歌收錄喺《蘇芮專輯》。

## 得獎紀錄

## 參考資料
公主同龍

**公主同龍**（；）係歐美地區傳統故仔當中成日有嘅橋段，指「龍捉走咗公主（或者第啲身份高貴嘅女性），英勇嘅騎士殺龍同救返公主」噉嘅情節。

## 睇埋
*英雄救美
*西洋龍
*《史力加》，2001 年一套戲，被指係惡搞緊公主同龍嘅橋段。
香港特別行政區全國人大代表、香港特別行政區全國政協委員及有關全國性團體代表界功能界別

**香港特別行政區全國人大代表香港特別行政區全國政協委員及有關全國性團體代表界功能界別**（），係香港立法會一個功能界別，選民嚟自港區人大代表、港區全國政協委員同埋中國五大全國性團體（全國婦聯、全國工商聯、全國僑聯、全國青聯、海聯會）嘅香港代表。

呢個界別取代咗之前嘅區議會（第一）功能界別。

## 議員
* 陳勇：2022年至今
十七年週期蟬

**十七年週期蟬**（；學名：，簡稱**十七年蟬**）係沙蟬下嘅一種物種，亦係其中一種週期蟬。

佢哋蟬如其名，最出名嘅特徵係一世蟲生命週期成 17 年咁長（以昆蟲嚟講好長命）。

## 睇埋
*十三年週期蟬
幼蟲形乸

**幼蟲形乸**（；）係某啲昆蟲物種當中有嘅現象，指啲乸嘅成蟲望落似幼蟲，例如唔少物種嘅螢火蟲都有噉嘅現象。
藍鬼螢火蟲

**藍鬼螢火蟲**（；學名：）係螢火蟲科下嘅一個物種。

藍鬼螢火蟲出嗮名會發出遠睇似係藍白噉色、但近睇綠色嘅光。

## 攷
致命女郎

**致命女郎**（，）係一種固定角色。典型嘅致命女郎會係生得靚又神秘嘅女人，好識得用佢嘅女性魅力嚟整蠱同操縱其他人，尤其係男人。致命女郎好多時都會係奸角，不過都有唔少例外。簡單嘅例子可能話致命女郎心哋查實唔壞，不過為勢所迫要幫故仔嘅真正奸角做嘢。

## 睇埋
*吸血殭屍
*英雄旅程
*致命女郎螢火蟲

## 拎
*Femme Fatale. *[[TV Tropes]]*
螢光素酶

**螢光素酶**（）係種酵素，喺好多生物發光過程當中扮演重要角色。

## 睇埋
*螢火蟲
螢光素

**螢光素**（）係種化合物，係好多種生物發光過程當中嘅反應物。

## 睇埋
*螢火蟲
旗艦物種

**旗艦物種**（；）係生態保育上嘅一個概念，指一啲受人類歡迎嘅生物物種，可以用嚟保護周邊嘅物種。

舉例說明，想像家陣有位生態學家想搞生態保育，佢需要保育幾種物種嘅蛇同蜘蛛，因為呢幾種物種有重要嘅生態價值（例如係會捕食某啲害蟲）；但呢位生態學家心知，一般人普遍都唔鍾意蛇同蜘蛛，又唔似得生態學家噉理解到呢啲蛇同蜘蛛嘅生態價值，所以如果佢用「保護啲蛇同蜘蛛」為名搞生態保育嘅話，應該難吸引啲人捐錢；不過咁啱得咁橋，呢啲蛇同蜘蛛住嗰笪地有一種好靚、好得人鍾意嘅蝴蝶；於是位生態學家就改吓個做法，以「保護靚靚蝴蝶」為名搞生態保育，等啲人樂意啲捐錢；喺呢種情況下，嗰種蝴蝶就係一種旗艦物種－受人鍾意、可以攞嚟做宣傳嘅物種，畀生態學家攞嚟保護啲唔受人歡迎（但可能好重要）嘅物種。

## 睇埋
*吉祥物
*宣傳
*同理心
*可愛

## 引述
I Miss You (金範洙專輯)

《**I Miss You**》（）係韓國歌手金範洙出嘅專輯，喺2002年12月17號由Team Entertainment發行。

## 簡介
呢張專輯收錄咗15首歌。

## 曲目
#보고 싶다 (I Miss You)
#바보같은 내게 
#이젠 
#사랑하오 (I Love You) 
#지겨워 
#My Delight 
#이별 뒤에서 
#혼자 (Alone)
#날떠나가 
#The One 
#잘못된 이별 
#나없이 행복할 널 위해 
#일기 
#눈속의 너 
#Hello Goodbye Hello

## 銷量
*KOR: 174,356+

## 參考資料
標準分數

**標準分數**（；）：攞個個案喺一個變數上嘅數值 x，個個案喺嗰個變數上嘅標準分數（z）係
:z = {x- \mu \over \sigma}

當中 \mu 係拃個案喺個變數上嘅平均值，而 \sigma 係佢哋個標準差。

## 攷
鄭海泉

**鄭海泉**（，）係香港銀行家，擔任過香港上海滙豐銀行亞太區主席。佢係滙豐控股有限公司首位華人執行董事。大學時係中大學生會第二屆內閣副會長，參與政治活動，被港英政府政治部稱為「極端激進分子」（extremely radical）。

## 生平
鄭海泉1948年生於一個6口之家，係屋企嘅大仔，父母都係賣生果。鄭海泉出咗世後無幾耐患上小兒麻痹症，大個咗之後要用拐杖行路。佢喺1960年畢業於深水埗大南街南英中學（小學部，同屆同學重有已故體育評述員雷禮義）。鄭海泉曾經先後入讀福華街實用中學（1960年至1963年，中一至中三，藍鴻震係佢老師）同九龍工業學校（1963年入讀，1965年中五，同前差餉物業估價署署長老興忠同埋新加坡國立大學教授倪亦靖係同班同學），中五畢業後因原校冇開設預科而投身社會，一邊喺律師樓任職文員，一邊獲香樹輝提議到夜校（九龍總商會英文中學）完成中七預科課程。當時鄭海泉轉到中華電力公司任職初級文員，後嚟於1969年考入香港中文大學新亞書院經濟學系（二級榮譽甲等，1973年畢業，新亞書院），繼而前往紐西蘭奧克蘭大學修讀經濟學系哲學碩士學位。

佢本嚟於大學畢業後喺香港心光盲人院暨學校工作咗兩年，期間認識咗一位紐西蘭嘅盲人，獲對方建議到學費較便宜嘅紐西蘭升學，一圓出國深造嘅想法。喺紐西蘭就學時，鄭海泉曾經因生活拮据而任職洗碗工，其後佢搵到一份人工較高嘅兼職簿記工作，脫離「洗大餅」生活。

1978年，鄭海泉加入香港上海滙豐銀行集團財務部，後嚟其主管現居美國嘅胡先生透露一件鮮為人知嘅事，鄭海泉面試職位時，本遜於另一位港大求職者，但鄭海泉幸得一位曾經喺學生會共事嘅中大同學認為鄭海泉該有社會良心，故暗中極力推薦，鄭海泉才得以從此平步青雲；曾經出任首席經濟研究員、經濟及業務策略研究部高級經理、財務主管及總經理等職位。直至1991年10月9號，鄭海泉獲委任為立法局委任議員。1995年，獲委任為滙控集團總經理同香港上海滙豐銀行執行董事，係首位出任該職位嘅華人。港督彭定康亦委任佢為行政局議員。

及後於1998年，鄭海泉調任恒生銀行副董事長兼行政總裁。2005年5月接替退休嘅艾爾敦，出任香港上海滙豐銀行有限公司主席，成為滙控集團創立139年來，首位擔任此職務嘅華人，亦係喺滙控集團內職位最高嘅華人。同時，佢亦出任滙控集團常務總監，以及太古公司董事。2007年，滙豐銀行（中國）有限公司成立，鄭海泉出任該行嘅董事長。2008年2月獲委任為滙豐控股有限公司執行董事。2009年7月則獲委任為香港鐵路有限公司獨立非執行董事。至2009年9月，香港中文大學委任鄭海泉為校董會主席，同年10月24號就任。

2009年9月25號，滙豐銀行宣佈鄭海泉將卸任香港上海滙豐銀行亞太區主席，但仍然擔任執行董事、滙豐中國董事長兼滙豐台灣區主席。兩年後，即2011年2月25號，滙豐銀行宣佈鄭海泉於同年五月退休。2011年5月28號，鄭海泉正式退任執行董事職務
劉美儀，https://hk.finance.appledaily.com/finance/daily/article/20110524/15279885"滙豐首位華人大班榮休　鄭海泉話當年「俾浦偉士鬧　仍敬愛他」" ，*香港蘋果日報*，2011年5月24號
。

## 逝世
2022年8月28號，鄭海泉喺跑馬地養和醫院逝世，終年74歲，傳媒報道指佢離世之前患有鼻咽癌。

## 管理哲學
鄭海泉喺恒生工作嘅6年半時間裏面，恒生嘅業務穩步發展，股價由1998年嘅30幾蚊猛升至目前嘅100幾蚊港元。鄭海泉嘅管理哲學是視僱員為老闆，提倡下屬評價老闆嘅工作。最令佢自豪嘅係，即使經歷咗香港嘅經濟低谷，恒生喺佢嘅領導下，並冇裁過一個僱員。佢不斷為僱員提供內部培訓，以便佢哋能適應新嘅工作。"Don't live in the past"（「唔好活在過去」）係鄭海泉嘅格言。佢認為即使身為CEO，亦會作出過錯誤決定，最緊要千祈唔好讓呢啲過錯變成絆腳石。

## 教席
佢亦曾經於2000年及2001年獲浙江大學同深圳大學委任為客座教授，2000年獲委為西南財經大學榮譽教授。

## 曾任公職

## 獲得榮譽
*非官守太平紳士（JP）
*英帝國官佐勳章（OBE）（1994年）
*香港中文大學頒授榮譽院士（2002年）
*香港董事學會頒發「傑出董事獎」（2004年）
*金紫荊星章（GBS）（2005年）
*香港公開大學頒授榮譽工商管理博士學位（2005年）
*香港中文大學頒授榮譽社會科學博士學位（2005年）
*香港恆生大學頒授榮譽社會科學博士學位（2022年）

## 參考資料

## 出面網頁
* 
*積極開拓內地市場 滙豐銀行任命首位華人主席
* 榮譽香港中文大學社會科學博士鄭海泉先生讚辭 
*香港金管局鄭海泉簡歷 

類:銀行家
類:香港恒生大學榮譽博士
類:香港恒生大學榮譽院士

類:香港中文大學榮譽院士
類:滙豐

類:恒生銀行人

類:癌死者
黃梓樂

**黃梓樂**（，），香港男童星，2018年出道，曾經參與微電影、廣告、MV等演出。2022年於ViuTV劇集《940920》飾演主角余家聰童年，為觀眾所熟悉，同年成為兒童電影《留聲》主角。佢亞哥黃梓賢亦係童星。

## 演出作品
### [[ViuTV]]劇集

### [[ViuTV]]電視節目

### 電影

### 微電影

### MV

### 電視廣告／宣傳片

### 其他
*2025年 防止自殺守門員網上課程 飾 Sean

## 出面網頁
*
吳念真

**吳念真**（，原名**吳文欽**，筆名**念真**）係臺灣導演、編劇、演員、填詞人同藝術監督。

## 創作作品
### 電影劇本
*1979年—《香火》（吳念真創作嘅第一本劇本）
*1979年—《拒絕聯考的小子》
*1980年—《不妥協的一代》
*1980年—《年輕人的心聲》
*1980年—《西風的故鄉》
*1980年—《明天只有我》
*1981年—《同班同學》
*1981年—《吾家有女初長成》
*1981年—《男女合班》
*1981年—《飛越補習班》
*1981年—《歡喜冤家》
*1982年—《慧眼識英雄》
*1982年—《誰是無業遊民》
*1982年—《老師，斯卡也答》
*1982年—《台北甜心》
*1982年—《四年二班》
*1982年—《大遠景》
*1982年—《苦戀》
*1982年—《動員令》
*1982年—《超級勇士》
*1982年—《三個問題女學生》
*1982年—《畢業班》
*1982年—《血濺歸鄉路》
*1982年—《光陰的故事》
*1983年—《又見阿Q》
*1983年—《台上台下》
*1983年—《兒子的大玩偶》
*1983年—《海灘的一天》
*1983年—《出外人》
*1983年—《搭錯車》
*1983年—《天下第一》
*1984年—《在室男》
*1984年—《老莫的第二個春天》
*1984年—《殺夫》
*1984年—《小爸爸的天空》
*1984年—《頑皮男生俏女生》
*1984年—《北南西東》
*1984年—《霧裡的笛聲》
*1984年—《戰爭前夕》
*1985年—《慈悲的滋味》
*1985年—《國四英雄傳》
*1985年—《台北神話》
*1985年—《八番坑口的新娘》
*1985年—《舞女》
*1985年—《校園檔案》
*1985年—《打鬼救夫》
*1986年—《戀戀風塵》
*1987年—《芳草碧連天》
*1987年—《期待你長大》
*1987年—《桂花巷》
*1988年—《老師，有問題》
*1988年—《老科的最後一個秋天》
*1988年—《海峽兩岸》
*1988年—《大頭仔》
*1988年—《落山風》
*1989年—《悲情城市》
*1989年—《風雨操場》
*1989年—《魯冰花》
*1990年—《兄弟珍重》
*1990年—《客途秋恨》
*1990年—《沒有太陽的日子》
*1990年—《上海假期》
*1991年—《極道追踪》
*1991年—《情定威尼斯》
*1992年—《無言的山丘》
*1992年—《阿呆》
*1993年—《戲夢人生》
*1994年—《多桑》
*1994年—《阿祿開講，拍案驚奇一神仙妖》
*1996年—《號角響起》
*1996年—《太平．天國》
*1998年—《俠盜正傳》

### 舞臺劇劇本
*2001年—《人間條件—滿足心中缺憾的幸福快感》
*2001年—《青春小鳥》
*2006年2月—《人間條件2—她和她生命中的男人們》
*2007年12月—《人間條件3：台北上午零時》
*2009年5月—《人間條件4：一樣的月光》
*2010年10月—《台灣文學劇場:清明時節》
*2013年3月—《台灣文學劇場:單身溫度》
*2012年《人間條件5：男性本是漂泊心情》
*2014年《人間條件6：未來的主人翁》
*2015年－與李明澤共編《臺灣文學劇場：押解菜鳥警察老扒手》
*2016年《當你轉身之後》
*2018年《再會吧 北投！》
*2021年《人間條件7：我是一片雲》

## 參考資料

## 出面網頁
*
*
*
*
專色

**專色**（；英式英文：，簡稱 ）喺印刷，係指四色印刷嘅 CMYK 四色以外嘅其他顏色，例如橙色、紫色、綠色、白色、金色、灰色、特定嘅一種黃色、溝淺或者溝深咗嘅桃紅等等。

專色印刷係印金屬色嘅唯一方法，亦都係印一啲四色印刷溝唔到嘅色嘅唯一方法。喺其他情況，專色可以避免四色印刷要用網點而令到唔能夠印實色嘅問題。

喺英國同北美，彩通嘅一個常見嘅專色標準。

## 參考資料
陳磊 (音樂人)

**陳磊**（），係臺灣音樂製作人。

## 編曲作品
*《加油！你有ME！》
*《我值得》
*《我笑到都哭了》
*《愛很容易》

## 參考資料

## 出面網頁
*
四色印刷

**四色彩印**（），又叫**四色印刷**，係指用四隻唔同顏色嘅油墨嚟印刷，但係印刷講嘅四色係特別指減色法三原色加黑色⸺即係青色（cyan，C）、桃紅（「紫」、magenta，M）、黃（yellow，Y）同黑（black，K）。四色彩印嘅數學模型叫CMYK色彩模式。

黑色係分開嘅一隻油墨，主要係因為油墨並唔係純色，所以其實黑色係溝唔出嘅；其他原因包括成日要印黑色所以黑色分開一隻油墨可以慳啲、下下溝色好容易會印等等。

四色彩印可以印出呢四種墨溝埋表達得出嘅任何顏色，方法係將正稿分成 CMYK 四部分（呢個工序叫做分色）同落網將原色溝淺，再重疊印刷做出溝色效果。一般嚟講，四種色落嘅網並唔係一樣嘅角度，因為如果角度一樣，印出嚟會有波浪紋，例如喺北美嘅標準做法係黑色網 45 度，紅色網 75 度，青色網 15 或者 105 度，黃色網 0 或者 90 度。

四色彩印印得出嘅顏色同熒幕睇得見嘅顏色可以有好大出入，因為就算用最好嘅白紙，四色彩印都只可以印到幾千種色，同熒幕嘅16萬色相差好遠。如果一定要印其他嘅色，就只能夠用專色，即係用其他色嘅墨。

## 睇埋
*彩通

## 攷
地下城與勇士

《**地下城與勇士**》（；）係韓國Neople公司喺2005年8月推出嘅一隻動作角色扮演遊戲系列，又叫**Dungeon Fighter**（簡稱**DNF**）。

## 參考

## 出面網頁
*
* Official website
阿克賽欽

**阿克賽欽**（維吾爾文：ﺋﺎﻗﺴﺎﻱ ﭼﯩﻦ）係中國一笪地方，橫跨新疆和闐地區和闐縣（佔大部份）同西藏阿里地區日土縣，總面積約莫42,685平方公里，印度宣稱對一部分有主權。

## 地理
阿克賽欽地區主要係阿克賽欽盆地，平均海拔喺4000米以上，地勢平緩，有山口通去拉達克地區，出名嘅有阿克賽欽湖、浪錯湖（斯塔索湖）、察噶爾措湖噉。

阿克賽欽亦係中國依家最大嘅鉛鋅礦地質帶。
張思爾

**張思爾**，係星加坡填詞人。

## 填詞作品
*《翅膀
*《樂行者》
*《第二天堂》
*《不死之身》

## 參考資料

## 出面網頁
*
Show You

《**Show You**》係香港歌手江若琳嘅第三張音樂專輯，喺2009年11月20號推出。呢隻唱片由Edward Chan、Charles Lee、伍樂城、陳西敏同埋Walter Wong監製。

## 曲目

## 派台歌成績

## 參考

## 出面網頁
* Show You at MOOV
簡單匹配係數

**簡單匹配係數**（）係一種相似性量度。

攞兩件物件 A 同 B，每件都有 n 個二元（一係 0 一係 1）嘅特性，噉佢哋之間嘅 SMC 係：
:
\begin{align}
\text{SMC} & = \frac{M_{00}+M_{11}}{M_{00}+M_{11}+M_{01}+M_{10}}
\end{align}

當中
:M_{00} 係 A 同 B 都係 0 嘅特性。
:M_{11} 係 A 同 B 都係 1 嘅特性。
:M_{01} 係「A 值係 0 而 B 值係 1」嘅特性。
:M_{10} 係「A 值係 1 而 B 值係 0」嘅特性。

## 睇埋
*聚類分析
烏喇特部

**烏喇特部**（）（Urad），又譯吳喇忒、烏拉特，係明代、清朝蒙古部落。個名嚟自元朝嘅哈剌赤（牧人、制黑馬奶酒者，「烏喇特」即能工巧匠。

## 參考資料
白菌

**白菌**（**White mushroom**），又叫**白蘑菇**，或者叫**鈕粒蘑菇**（**Button mushroom**），係種食用菇，外型係衫鈕，色水帶白。
## 睇埋
*大啡菇
塞北·鴻雁

《**塞北·鴻雁**》係中國男歌手呼斯楞出嘅專輯，喺2009年12月由中國科學文化音像出版社發行。

## 簡介
呢張專輯收錄咗13首歌。

## 參考資料
一路黃昏 電視連續劇精萃

《**一路黃昏 電視連續劇精萃**》係中國電視劇《一路黃昏》嘅原聲帶，喺1993年5月26號發行。

## 簡介
呢張專輯收錄咗10首歌。

## 參考資料
明氏距離

**明氏距離**（；）係距離嘅一種計法，係歐幾里得距離（最直接嗰種）同曼克頓距離嘅廣義化。

## 概論

想像家陣設兩點，叫佢哋做 P_i 同 P_j，每點係個向量，包含 n 咁多個數（維度係 n），噉要計嗰兩點之間嘅距離（d_{ij}）
明氏距離條式係
:d_{ij} = (\sum_{k=1}^n (|(x_{ik} - x_{jk})|)^r)^{1/r}，當中 r \ge 1 同 r \in \mathbb{N}

－r = 1 條式就係計曼克頓距離，而 r = 2 條式就係計歐幾里得距離。

## 睇埋
*歐幾里德距離
*曼克頓距離
*相似性量度
*聚類分析
## 攷
坎培拉距離

**坎培拉距離**（）係距離嘅一種計法。

## 概論

想像家陣設兩點，叫佢哋做 P_i 同 P_j，每點係個向量，包含 n 咁多個數（維度係 n），噉要計嗰兩點之間嘅距離（d_{ij}）
坎培拉距離條式係
:d_{ij} = \sum_{k=1}^n \frac，

如果 x_{ik} = x_{jk} = 0，噉 d_{ij} = 0。

## 睇埋
*明氏距離
*聚類分析，呢種分析會用到坎培拉距離。
## 攷
單連結聚類法

**單連結聚類法**（）係聚類分析當中計聚類之間嘅距離嘅一種做法，指 C_1 同 C_2（兩個聚類）之間**最短**嘅可能距離。

家吓是但由 C_1 攞一點出嚟（P_i）同埋由 C_2 攞一點出嚟（P_j），考慮嗮所有嘅可能配對，同每對配對計嗰兩點之間嘅距離值，最後揀距離值最細嗰對配對，嗰個值就係 C_1 同 C_2 之間嘅單連結距離。

數學性啲噉講即係：
:\text{sim}(C_1,C_2) = \text{min}(\text{sim}(P_i,P_j))，當中 P_i \in C_1 \land P_j \in C_2

例如下圖條藍色線就係兩個聚類之間嘅單連結距離。單連結距離最大嘅弱點係難以分開有雜訊嘅聚類，即係例如兩個聚類之間有啲零散嘅點。
全連結聚類法

**全連結聚類法**（）係聚類分析當中計聚類之間嘅距離嘅一種做法，指 C_1 同 C_2（兩個聚類）之間**最長**嘅可能距離。

家吓是但由 C_1 攞一點出嚟（P_i）同埋由 C_2 攞一點出嚟（P_j），考慮嗮所有嘅可能配對，同每對配對計嗰兩點之間嘅距離值，最後揀距離值最大嗰對配對，嗰個值就係 C_1 同 C_2 之間嘅全連結距離。數學性啲噉講即係：
:\text{sim}(C_1,C_2) = \text{max}(\text{sim}(P_i,P_j))，當中 P_i \in C_1 \land P_j \in C_2
例如下圖條紅色線就係兩個聚類之間嘅全連結距離。
Evis WY

**Evis WY**，係美國華人音樂人、詞曲作家。

## 簡歷
2018年，佢參加過《中國好聲音》。

## 參考資料
格非 (音樂人)

**格非**（），係中國音樂製作人同詞曲作家。

## 創作作品
*《如果有來生》

## 參考資料
楊明煌

**楊明煌**（），係臺灣音樂製作人。

## 簡歷
佢喺中原大學數學系畢業，1985年加入歌林唱片公司，幫過歌手林慧萍、王菲、黃舒駿、黃鶯鶯等人作曲同填詞。佢係王菲專輯《天空》嘅製作人之一。

## 參考資料
天空 (王菲專輯)

《**天空**》係香港歌手王菲出嘅第九張大碟、第二張國語大碟。

## 曲目
全碟編曲：屠穎　全碟監製：楊明煌　（下面註明例外曲目）

;**備註：**
* 表示聯合監製

## 獎項
台灣：
*第7屆金曲獎：
**「最佳錄音獎」
**「最佳演唱專輯獎」（提名）
**「最佳演唱專輯製作人獎」—楊明煌（提名）
**「最佳國語歌曲女演唱人獎」（提名）
Channel V：
*中文榜中榜：
**1994年度：Top 20—〈天空〉
**1995年度：Top 20—〈棋子〉
**1995年度：「Channel [V]大獎」
中華音樂人交流協會:
**台灣流行音樂200最佳專輯中NO.16

## 參考資料
特別的愛給特別的你

《**特別的愛給特別的你**》係臺灣歌手伍思凱出嘅專輯，喺1990年7月6號發行。

## 簡介
呢張專輯收錄咗4首歌。

## 參考資料
讓你的天空最美

《**讓你的天空最美**》係中國歌手滿文軍發行嘅第一張專輯，喺1998年3月31號發行。

## 簡介
呢張專輯收錄咗8首歌。

## 參考資料
JFFT

**JFFT**（全名：Just For Fun Team）係由陳鈺麟（床哥）、李嘉彥（雞翼）、張鋒良（良少）同夏鼎泉（米爺）等組成嘅網絡組合。常被觀眾取笑「任何節目，只要見JFFT有份出現，你就知道，這個節目必會變為業餘、不認真，和像馬戲團。」

## 簡介
2013年，JFFT YouTube頻道正式成立。同年，床哥同良少所主持既影片系列「笑談講粗口」嚮網上爆紅。

2022年8月5號，宣布同試當真等組織合作搞「校花校草2022」比賽。

2022年8月8號，JFFT成員床哥喺一次同YouTuber誠誠合作嘅直播中呼籲網民對患有腦癌嘅半工讀孤兒中學生伸出援手，事件獲得晴報、Now新聞等媒體報導。

2022年10月1號，JFFT喺TONE未來音樂節上演出。

2026年2月，游學修同床哥成立JFRT（Just For Run Team）公會,進行明星跑步計劃。游學修做執行教練，床哥做公會會長。

## 影響
頻道中一啲經常出現嘅用語成為香港青少年常用嘅「潮語」，例如「Firm」等。

## 參考文獻
加拿大紋章管理局

**加拿大紋章管理局**（，簡稱 **CHA**；）係加拿大嘅文章管理機構，負責紀錄紋章、徽章、旗幟同圖騰，設計紋章同旗幟，審批軍用徽章旗幟，同推廣加拿大嘅紋章，佢屬於聯邦政府，但係直接隸屬加拿大總督，1988年6月4號成立，總部喺渥太華麗都廳。

## 攷

## 睇埋
* 英國紋章院

## 出面網頁
*
樹狀結構圖

**樹狀結構圖**（）係聚類分析上用到嘅一種圖。

想像家陣有場 6 個個案 a b c d e f 嘅簡單聚類分析：第一步將 a b c d e f 每個個案做一個聚類，第二步考慮相似性數值，將 b 同 c 結合變成 bc 以及將 d 同 e 結合變成 de；第三步又考慮相似性數值，將 de 同 f 結合變成 def；第四步考慮相似性數值，將 bc 同 def 結合變成 bcdef；最後一步，將 a 結合埋落去成一個單一聚類 abcdef；跟住研究者就會得到一幅樹狀結構圖，好似附圖噉。

## 睇埋
*聚類分析
等級聚類法

**等級聚類法**（；）係最常用嘅聚類分析演算法之一。

## 概論

等級聚類法大致可以分做兩大類：
#**凝聚式**（Agglomerative）同埋
#**分割式**（Divisive）。

凝聚式嘅演算法係噉嘅：一開始嗰陣當每一點（一點係一個個案）自成一個聚類，然後迴圈若干次，嘗試將拃個案結合做一個聚類－
  建立個矩陣（相似值矩陣），表示每對個案之間嘅相似值；
  設每個個案自成一個聚類；
  重複若干次：
    結合最接近（相似值最高）嗰兩個聚類；
    更新相似值矩陣；
  做到淨低一個聚類為止。
舉例說明，好似附圖嗰幅樹狀結構圖（dendrogram）噉，想像家陣有 6 個個案 a b c d e f；第一步將 a b c d e f 每個個案做一個聚類，第二步考慮相似度數值，將 b 同 c 結合變成 bc 以及將 d 同 e 結合變成 de；第三步又考慮相似度數值，將 de 同 f 結合變成 def；第四步考慮相似度數值，將 bc 同 def 結合變成 bcdef；最後一步，將 a 結合埋落去成一個單一聚類 abcdef；跟住研究者就會得到一幅樹狀結構圖，可以揀喺邊個位「切割」樖樹狀結構圖，決定啲聚類要點分（下圖條**粗**黑線係研究者打算設嘅切割點）。

分割式嘅等級聚類法，簡化講可以想像成上述過程嘅相反－開始嗰陣將啲個案冚唪唥當做一個聚類，每一步將「最唔相似」（例如離啲個案嘅中心點最遠）嗰個個案攞走畀佢自成一個聚類，切割到每個個案都係自成一個聚類為止。

## 優劣
一般認為，等級聚類法最大嘅弱點係要求部電腦做極大量嘅運算（技術性啲講，即係時間複雜度同空間複雜度都高），個樣本一大少少，就要計好耐先計到結果。

## 註釋

## 睇埋
*樹狀結構圖
*K-平均聚類法

## 攷
紋章院

**紋章院**（）係英國嘅紋章管理機構，負責頒佈紋章、紀錄族譜、提供紋章學嘅顧問服務等等，佢直接隸屬英國皇室，但係財政上自負盈虧，1484年成立，總部喺倫敦。

## 睇埋
* 加拿大紋章管理局

## 攷

## 出面網頁
*
集合 (抽象資料類型)

喺編程上，一個**集合**（）係一拃相關嘅數據，因為對手上個問題嚟講有某啲重要性，所以畀人擺埋一齊操作。

例如串列同樹狀數據都係集合。

## 睇埋
*數據結構
容器 (抽象資料類型)

喺編程上，一個**容器**（）係一種數據結構，指入面每一嚿數據（instance）本身都係一件物件。

## 睇埋
*數據結構
馬文輝

**馬文輝**（英文：Ma Man Fai，）係香港嘅企業家同社運人士，係先施百貨嘅太子爺。佢喺戰後開始喺政壇活躍，提倡政治改革，又參與組織香港革新會、華革會、聯合國香港協會、香港民主自治黨等多個政治組織，但當年佢提出嘅政見唔太得到迴響。

一直2010年代香港本土派浪潮興起，新一代開始重新研究佢嘅政治理念，令佢嘅思想重新喺大眾出現，更加畀人稱為「香港本土派始祖」、真正「港獨之父」等。

## 家族
馬文輝係先施嘅創辦人之一馬應彪嘅四仔，而阿媽霍慶棠係香港第一個女售貨員，佢亦係當時香港以至中國爭取婦權嘅推手之一，係香港基督教女青年會第一任會長。

## 瑣碎事

* 馬文輝喺多年嚟都係著住長衫同留長鬚示人，呢個造型成為咗佢嘅標誌。佢曾經接受採訪嗰陣解釋話著長衫方便，而且鬆身，對衛生有益。

## 參考
卞中美

**卞中美**，香港親中派文化界人士。
## 政治參與同經歷
佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。
## 參考
陳旭明

**陳旭明**可以係指：
*陳旭明 (區議員)：北區區議會祥華選區議員（2016至2021年）
*陳旭明 (測量師)：香港測量師，香港測量師學會前任會長
*陳旭明 (配音員)：香港配音員
九龍站 (選區)

**九龍站**（英文：Kowloon Station，代號E02）係油尖旺區議會轄下嘅一個選區，喺2019年設立，現任嘅區議員係民建聯嘅孔昭華。

佢係區議會自1982年成立以嚟，頭一個以鐵路車站起名嘅選區。
蔡佩珊 (香港)

**蔡佩珊**，香港親中派文化界人士，香港文聯出版社社長，香港文聯副主席。

## 學歷

* 2015年美國南加州大學畢業
* 2021年獲香港中文大學法律博士學位

## 部分著作

* 《飛翔》
* 《詩情畫意》
* 《蔡佩珊短詩選》
* 《彩描詩籟》
* 《詩畫飄馨》

## 部分獲得獎項

* 2014年中國散文學會「第六屆冰心散文奬」
* 2021年香港文化名人成就獎：新詩創作繪畫創新獎

## 政治參與同經歷
佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。
## 參考
蔡錦秋

**蔡晉皓**，香港親中派文化界人士。
## 政治參與同經歷
佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。
## 參考
張逸帆

**張逸帆**（；藝名**JerryC**），係臺灣搖滾樂手、結他手同音樂製作人。佢做過華研國際音樂旗下樂手。佢嘅作品以改編D大調卡農搖滾版《搖滾卡農》最出名，作品喺網上流傳後被全球仿效彈奏。

## 作品一覽
### 歌手發行專輯╱單曲

### 影劇原聲帶╱綜藝節目╱其他

## 參考資料

## 外部連結
*
曹宏威

**曹宏威**（，），香港親中陣營生物化學學者，前港區全國人大代表（第九屆至第十一屆），
民建聯成員。早年經常喺電視揭穿一啲神棍靈幻把戲，而廣為市民熟悉。回歸前接受委任成為港事顧問，老婆曹王敏賢亦係臨時立法會議員。

## 政治參與同經歷
曹宏威係香港親中陣營嘅支持者，2020年5月尾，佢曾經有份參與一份聯署，支持北京未經諮詢或香港人同意而強行訂立，同時引起泛民主派一致爭議嘅《香港國安法》，但有關聯署之後被揭發老作，其中名單上嘅張寶華、徐熙媛、李巧靈同蔣志光之後矢口否認有份參與，而陳汝騫就响2019年離世。

佢亦支持香港基本法第23條立法，喺2020年5月中，佢曾經參與一份由「23同盟」、「香港政研會」同「民眾聯席」等多個激進建制派團體發起嘅聯署，要求就基本法23條立法，聯署內容又以黑暴攬炒形容香港修例風波示威者嘅行為。

## 公職
*香港再出發大聯盟發起人
*民建聯第10屆監察委員
## 參考

類:前港區人大代表

類:香港科學家
類:香港民建聯黨員
趙博

**趙博**係中國音樂製作人同唱作人。

## 簡歷
2014年，佢為第二屆亞洲青年運動會開幕式同閉幕式作曲。

## 參考資料

## 出面網頁
*
唯一 (專輯)

《**唯一**》係臺灣歌手王力宏發行嘅第八張錄音室專輯，喺2001年9月27號由台灣索尼音樂娛樂正式發行 。

## 曲目

## 音樂錄影帶

## 參考資料
陳勇

**陳勇**可以指：
## 政治人物
* 陳勇 (廣東澄海)，清朝人，喺朱一貴事件期間立功。曾官至福州副將
* 陳勇 (福建海澄)，清朝乾隆年間，接任臺灣鎮總兵
* 陳勇 (1945年出世)，寧波市人大常委會主任，第十屆全國人大代表
* 陳勇 (將軍)（1952年－），中國人民解放軍中將，第十三屆全國人大代表
* 陳勇 (1959年出世)，中國政治人物，中共原德州市委書記，山東省人大法制委員會副主任委員。
* 陳勇 (1961年出世)，中國政治人物，安康市政協主席、安康市人大常委會主任
* 陳勇 (1962年出世)，中國政治人物，安康市政協主席
* 陳勇 (1964年2月出世)，中國政治人物，上海市人民檢察院檢察長，第十三屆全國人大代表
* 陳勇 (1964年11月出世)，中國政治人物，中共南京市委常委、宣傳部部長
* 陳勇 (1965年出世)，重慶市園林事業管理局黨組書記、局長 
* 陳勇 (1966年出世)，湖北大學生命科學院教授，第十、十一屆全國人大代表
* 陳勇 (1967年出世)，中國政治人物，天津市規劃局黨組書記、局長，天津市規劃和自然資源局黨委書記、局長
* 陳勇 (香港)，香港社會工作者、政治人物，民建聯副主席，第十二屆、十三屆港區全國人大代表

## 其他
* 陳勇 (中國企業家)，臨沂震元紙業控股有限公司創辦人
* 陳勇 (台灣)（1903年－1987年），臺灣企業家
* 陳勇 (能源與環境工程技術專家)（1957年－），中國工程院能源與礦業工程學部院士，第十、十一屆全國人大代表
* 陳勇 (浸大講師)，前香港浸會大學國際學院講師
陳勇 (台灣)

**陳勇**（），譜名**福勇**，係臺灣生意人，喺日治台灣台北州新莊郡五股庄（今新北市五股區）出世，祖籍福建泉州府同安縣，曾經係台灣前五大青果進出口商。成立士林造紙，創辦萬海海運，「萬海陳家」嘅始祖。
韓展池

**韓展池**，香港親中派文化界人士。

## 部分職銜

* 香芊亞洲國際有限公司董事長

## 政治參與同經歷
佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。

## 參考
何緯豐

**何緯豐**，香港親中派電影界人士，被部分中國媒體稱為「微電影之父」。

## 部分學歷

* 1993年喺香港浸會大學傳理學院電影電視系畢業

## 部分公職

* 數碼港企業發展顧問組委員會委員
* 香港中華文化總會副理事長/常務理事
* 香港浸會大學大灣區校友會創會會長

## 政治參與同經歷
佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。

## 部分榮譽

* 首屆中國中央電視台微電影最佳影片獎
* 中國優秀創新企業家獎
* 大灣區時代年度人物‧文化人物大獎 

## 參考
文恩澄

**文恩澄**（，），原名**文婉澄**，係香港女導演，前唱作人。
## 事件
### 反駁黎瑞恩錯誤批評浸會大學學生會會長方仲賢言論
喺香港反送中運動期間，香港浸會大學學生會會長方仲賢因為去深水埗鴨寮街購買觀星用嘅觀星筆，畀警方以「藏有攻擊性武器」嘅名義拘捕。黎瑞恩喺私人Facebook入面話要試吓用射方仲賢對雙眼證明唔係攻擊性武器，又話450nm波長雷射筆無可能用嚟觀星。結果引來唔少網民同佢爭論，有網民反駁話喺鴨寮街賣嘅都應該合法，唔合法一早拉咗，又話好多老師教書嗰陣都會用雷射筆，對黎瑞恩強烈批評。文恩澄亦都反駁黎瑞恩，話5000mw嘅激光筆的確有危險，但方仲賢嗰支得20mw，連對眼都唔會有害。佢又話好多人屋企都有一堆有潛在危險嘅嘢，問題在於構唔構成拘捕理由，而律師黃國桐回應事件嘅時候，都話當非法用嚟攻擊人身，先可以定性為攻擊性武器，對方只係買，未足以構成攻擊性武器。。
## 參考
OVERLORD (輕小說)

《》（，日羅：）係始源自 2010 年嘅一系列奇幻異世界輕小說系列。後來大受歡迎，出埋漫畫版同動畫版。
## 睇埋
*黑暗魔王
*Yggdrasil：《OVERLORD》有講到主角玩緊隻虛構嘅奇幻 MMORPG，隻遊戲個名就叫《YGGDRASIL》－個名就係取自北歐神話嘅神樹 Yggdrasil 。
## 攷
小神經

**小神經**（，）係香港網絡女歌手，「小神經」意思係源於想用音樂觸動聽眾嘅神經。2017年開始喺網上發佈作品，2018年參與ViuTV選秀真人騷《Good Night Show 廣告女皇》攞第4名，2020年成為香港獨立樂隊《神經系統》主音，並參與Earup 搶耳音樂節，2021年開始參與香港樂隊ONE PROMISE拍攝嘅《OP狼人殺》。

## 事件
2022年9月，小神經同男友人ONE PROMISE主音盧文迪（文迪）喺西灣河鯉景灣食飯嗰陣懷疑被陌生男人偷拍，文迪曾經同對方糾纏，到場警員證實對方有小神經同其他女仔嘅相，但唔涉及走光同不雅，最後列做「糾紛」處理，雙方亦願意和解。

## 演出作品
### 電視節目（ViuTV）
*2018年：《Good Night Show 廣告女皇》參賽者

## 參考

## 出面網頁
*
*
*something is wrong with the link
陳國熙

**陳國熙**（，），藝名**Jerry.C**、**謝利**，係香港男藝人，幫過 now TV 同香港有線電視主持遊埠節目，亦有經營以遊埠做主題嘅個人YouTube頻道。

## 演出

### https://www.threads.com/@alfredsumck/post/DSZErFRk5p-?xmt=AQF00AScCVo2pB-wMIAG2ejVIby22f5lylSYM4FMCgnYml84aZpyVQw6TaFe8I0xYYLn9A7F&slof=1<nowiki/>

*https://www.threads.com/@alfredsumck/post/DQ4eTeVE69g?xmt=AQF0yKd3PPuTdYtWZ5OoHDX46ELbTSbbVDNs9enSqJKk7JfUwivTMEYAFpfKIzS1HTWT6xCS&slof=1

## 出面網頁
*
佘繼泉

**佘繼泉**（Wilson Shea Kai Chuen，），祖籍廣東汕頭，香港親中派政治人兼商人，有份發起西九新動力，亦係新論壇成員，佢也亦係廣東省清遠市政協委員。
## 政治參與同經歷
佢係香港親中派嘅支持者。

佘繼泉曾以獨立身份參選2007年深水埗區議會選舉富昌選區，被民協黎慧蘭以8%之差擊敗。佢之後再以獨立身份參選2010年立法會九龍西補選，但都輸左。

佢曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。
## 參考
沈華南

**沈華南**(1948年 - )，香港親中派文化界人士。字天石，生於教育世家。自幼酷愛藝術。

## 部分主要銜頭
*中國美術家協會安徽省分會會員
*黃山畫會理事
*安徽鉄軍書畫社特聘副社長
*中國老年書畫會會員
*香港美術研究會永久會員
*香港中國美術會會員
*香港美協會員
*香港天石藝術中心主任
## 政治參與同經歷
佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。

## 參考
周潔冰

**周潔冰**（**Chow Kit Bing, Jennifer**，），祖籍廣東省潮州，香港親中陣營民建聯政治人，前香港灣仔區議會民選區議員（B04維園選區），前市政局議員，曾經做過廣東省、佛山市、廣州東山區政協委員。

周潔冰亦係香港華興集團董事，，並曾獲選香港十大傑出青年及佛山市榮譽市民，周潔冰亦活躍喺香港潮州籍社區。
## 公職
*香港再出發大聯盟發起人
*民建聯第17屆執行委員
*香港潮州商會婦女委員會委員
*紫荊社創辦人同主席
*中國兒童少年基金會功勛理事
*春蕾計劃基金會發起人兼主席
*中國曲藝家協會會員
*2024年被委任為灣仔撲滅罪行委員會主席
## 政治參與同經歷
佢係香港親中陣營嘅支持者，曾經有份參與一份聯署，支持北京未經諮詢或香港人同意而強行訂立，同時搞到泛民主派一致負評嘅《香港國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。

### 選舉經歷
喺2015年香港區議會選舉，佢自動當選。

## 參考
張光怡

**張光怡**（，），係一位醫科畢業生，參選過2022年度香港小姐競選，最後打入十九強。

## 生平
張光怡曾經就讀香港大學醫學院，並且喺2021年畢業，之後去到屯門醫院同瑪麗醫院擔任實習醫生，而佢亦都喺2022年7月獲得香港醫務委員會發出註冊執照，而成為香港註冊醫生。

張光怡喺2022年香港小姐競選，佢喺參選嘅時候表示自己嘅志向係成為香港醫學界嘅發言人，並且代表香港到世界衛生組織發言。

## 參考

## 出面網頁
*

類:香港大學舊生
銅錢

**銅錢**係古時中國流通嘅銀仔，用銅鑄造，外型圓形，中間開咗個方形嘅竉，所以又叫做「**方孔錢**」。受中國影響，古時日本、朝鮮半島、越南、琉球國亦都有鑄造自己嘅銅錢。

銅錢通常都會鑄上嗰時嘅年號同「通寶」兩字，譬如大明天啟年間鑄造嘅銅錢就鑄咗「天啟通寶」四字。

## 睇埋
*銀錠
岩鹽

**岩鹽**，又叫**石鹽**、**礦鹽**，係礦物形式嘅氯化鈉鹽，睇落似一大嚿白色帶透明嘅晶體。
波士頓茶葉事件

**波士頓茶葉事件**（）係英屬美洲一場政治事件，亦係引發美國革命嘅導火線。1773年12月16號，波士頓一班民眾抗議英國當局對茶葉徵稅但又豁免東印度公司畀稅，上咗東印度公司嘅貨船將一箱箱茶葉倒晒落個海度。

## 名
呢件事件有時被譯做**波士頓茶黨**，但英文名入面嘅「Party」喺呢度並唔係解做「政黨」，所以算係誤譯。
昂山

**昂山**（）係緬甸將軍同政治人，因為成功推動英屬緬甸由大英帝國獨立，所以被尊做「緬甸國父」，不過喺緬甸正式獨立之前被暗殺。佢亦喺1939年創立緬甸共產黨同出任總書記。而佢個女昂山素姬亦喺緬甸政界活躍。
緬甸共產黨

**緬甸共產黨**係緬甸嘅共產黨，1939年8月15號由昂山創黨，兼任頭一任總書記。緬甸獨立後，因為反對政府，成為政府打壓嘅對象，轉做地下黨派繼續武裝鬥爭。
大城王國

**大城王國**，又譯**阿瑜陀耶王國**，係古時泰族嘅一個王國，定都大城，1351年由烏通王（又譯拉瑪鐵菩提一世）立國，1767年因為畀緬甸攻陷首都而滅亡。
大城

**大城**（**Ayutthaya**），又譯**阿瑜陀耶**，係泰國大城府嘅首府，人口五萬。大城亦係古時大城王國嘅首都。

類:亞洲舊都
烏通王

**烏通王**（**U-thong**，），又叫**拉瑪鐵菩提一世**，係大城王國開國國王，1351年到1369年在位。
越南國

**越南國**（越南漢文：國家越南）係1949年到1955年存在嘅君主立憲政權，元首係阮福晪（保大帝），名義上管治成個越南嘅領土，1954年前亦係法蘭西聯盟成員國。1954年日內瓦會議承認越南民主共和國（北越）控制住越南北部領土，1955年越南國經過公投改組成總統制嘅越南共和國（南越）。
掗克妮

（）係希臘神話入面一個出名嘅人類角色。早喺公元前 1 世紀嘅文獻，經已有提到佢嘅故事。

Arachne 個名嚟自（羅馬字：）－即係**[[蜘蛛]]**噉解。要用漢字寫嘅話，可以叫佢做。

## 神話故仔

掗克妮個故仔最常見嘅版本如下。

掗克妮係個牧羊人嘅女。佢由好細個嗰陣就喺度學梭織，到佢大個就成為咗個出名擅長做梭織嘅織女。佢對自己嘅技術好有信心。有日，佢仲自大到諗住自己喺梭織技術上能夠打贏雅典娜（Athena；掌管打仗同手工藝嘅女神），於是佢就走咗去挑戰雅典娜，話要同雅典娜鬥梭織。

雅典娜接受掗克妮嘅挑戰：於是兩方就各自郁手織；等到兩個都停手嗰陣，雅典娜織好咗塊緙織壁毯，啲圖案描繪眾神嘅英姿，而掗克妮都係織好咗塊緙織壁毯，不過啲圖案係描繪眾神啲風流事蹟；雅典娜一見到掗克妮件作品就大發雷霆－對於「雅典娜點解發嬲」呢點，唔同傳說有唔同講法，有版本話雅典娜覺得掗克妮件作品嘅題材侮辱緊眾神，亦有版本話雅典娜覺得自己真係輸咗所以惱羞成怒；無論發嬲嘅原因係乜，震怒嘅雅典娜跟住就郁手，將掗克妮件作品撕成碎片。

掗克妮好驚，諗住自己得罪咗天神下場實會好慘，嚇到走去吊頸自殺。不過雅典娜冷靜咗吓，又覺得掗克妮罪不至死，於是就施法將掗克妮用嚟吊頸嗰條繩變成蜘蛛網，而掗克妮就幻化變咗做隻蜘蛛－掗克妮有得保住條命，但要一世係噉喺度織蜘蛛網。

有學者指，掗克妮係希臘神話入面典型「有人類自高自大（hubris），諗住自己同天神對等甚至超越天神，結果落得悲慘下場」嘅故仔。



## 影響
古希臘嘅文化對歐洲以至成個西方世界影響深遠。

廿世紀起嘅人正路唔會信呢個故仔係真，但佢哋嘅文化都受過掗克妮嘅故仔影響：
*現代嘅英文等語文受過希臘文影響－例如廿世紀英文入面掕住 **arachn-** 嘅字詞，多數都係同蜘蛛有啦掕嘅，又例如蜘蛛嘅西班牙文名係 **araña**。
*有唔少廿世紀起嘅虛構故仔都有用到掗克妮嘅故仔做題材，例子可以睇 2000 年代嘅奇幻小說系列《Percy Jackson & the Olympians》。

## 睇埋
*Hubris，希臘神話入面成日出現嘅主題。
*蜘蛛

## 註釋

## 文獻

*Harries, Byron (1990). "The spinner and the poet: Arachne in Ovid's Metamorphoses". *Proceedings of the Cambridge Philological Society*. 36 (216): 64-82.
*Höfler, Stefan; Nielsen, Johan Ulrik (2022). "A Proto-Indo-European word for 'spider'? : un-weaving the prehistory of the Greek ἀράχνη and the Latin arāneus". *Graeco-Latina Brunensia* (1): 69-89.

## 引述

## 拎
* Arachne，大英百科全書
汽車炸彈

**汽車炸彈**係裝喺汽車入面嘅炸彈，當有人開車門或者發動引擎，就會引爆，多數用喺暗殺或者恐怖襲擊。
超強颱風馬勒卡 (2022年)

**超強颱風馬勒卡**（，國際編號：2201，聯合颱風警報中心：WP022022）係2022年太平洋颱風季頭一個被命名嘅熱帶氣旋，2022年4月中旬活躍，主要影響小笠原群島，未有登陸。
梭織

**梭織**（）係一種整布嘅方法，指將兩條分開嘅冷線或者其他嘅綫以直角嘅方式交錯整成一塊布。

## 睇埋
*Arachne
*皇帝件新衫
手工藝

**手工藝**，又叫**手作**，係種手藝，泛指齋靠自己嘅手，加埋相對簡單、相對唔自動化嘅架生，嚟整一啲物件。啲物件好多時都係用品，但係亦可以係飾物，甚至係藝術品。

不過乜嘢叫做簡單、乜嘢叫唔自動化，就某程度上係視乎係用嚟消遣定係用嚟做專業如果係當消遣，簡單架生就會係例如鉸剪噉；如果係當專業，就連雅卡爾提花機都可以算數。

## 睇埋
*工藝
程何

**程何**（），係中國填詞人同音樂劇翻譯者。

## 簡歷
佢喺清華大學生物系畢業。2020年，佢為《Qui Con Me》填詞。

## 參考資料

## 出面網頁
*
怡和街68號

**怡和街68號**，原先叫**百利保廣場**（**Paliburg Plaza**），係香港一座寫字樓，喺銅鑼灣怡和街68號，鄰近邊寧頓街同伊榮街，隔籬係富豪香港酒店。大樓前身係豪華戲院，1989年重建好，原業主係百利保控股，2004年賣咗畀摩根士丹利，之後新業主唔再用大樓原名，只係用地址門牌稱呼。
只要和你在一起

《**只要和你在一起**》係香港歌手孫耀威嘅第十八隻大碟，第六隻粵語專輯，2009年1月9號推出，第一主打歌係《只要和你在一起》，第二主打歌係《西太后》。

## 曲目

## 唱片版本
*CD+DVD版
蔡平開

**蔡平開**係星加坡女藝人。

## 部分作品

### 電影

* 2022年：《開夜車》

### 電視劇

* 1986年：《芝麻綠豆》

## 參考

類:星加坡藝人
類:女藝人
皇室大廈

**皇室大廈**（**Windsor House**），原先叫**溫莎公爵大廈**，係香港一座寫字樓，喺銅鑼灣告士打道311號，鄰近記利佐治街，隔籬係恒隆中心。大廈前身係牛奶公司冰廠，1979年由香港置地重建成寫字樓，1987年賣畀華人置業。皇室大廈基座係商場，叫皇室堡。
柏寧酒店

**柏寧酒店**（**The Park Lane Hong Kong**），係香港一間酒店，喺銅鑼灣告士打道310號，鄰近記利佐治街，隔籬係珠城大廈。酒店喺1975年開業，原先叫**華都酒店**，1985年改用而家個名。
萬國寶通中心

**萬國寶通中心**（**Citicorp Centre**）係香港一座寫字樓，喺銅鑼灣威非路道18號，鄰近興發街。大樓前身係廣生行玻璃廠，1983年重建成寫字樓，係當時萬國寶通銀行（而家叫花旗銀行）香港總部。
禮頓中心

**禮頓中心**（**Leighton Centre**）係香港一座寫字樓，喺銅鑼灣禮頓道77號，鄰近勿地臣街同霎東街。大樓1977年起好，發展商係希慎興業。
希慎道壹號

**希慎道壹號**（**One Hysan Avenue**）係香港一座寫字樓，喺銅鑼灣希慎道1號，鄰近禮頓道同利園山道。大樓1976年起好，發展商係希慎興業。
東角中心

**東角中心**（**East Point Centre**）係香港一座寫字樓，喺銅鑼灣軒尼詩道555號，鄰近東角道。大樓分兩期，第一期1985年起好，第二期1993年起好。基座係香港崇光百貨銅鑼灣總舖。
栢景臺

**栢景臺**（**Park Towers**）係香港一個私人住宅，喺銅鑼灣英皇道1號，鄰近興發街同電氣道，亦係天后站嘅上蓋物業。位置前身係銅鑼灣裁判司署，1989年入伙，發展商係恒隆地產、地鐵公司同新世界發展。住宅由2棟樓組成，分別有40層同30層高。
蟾宮大廈

**蟾宮大廈**（**Empire Court**）係香港一座私人住宅，喺銅鑼灣希慎道2-4號，鄰近禮頓道。座樓1958年入伙，17層高，取代中國銀行大廈成為香港第一高樓，直到1962年恒生大廈起好。座樓由霍英東發展，亦開創咗「賣樓花」嘅先河。
金朝陽中心

**金朝陽中心**（**Soundwill Plaza**）係香港一座寫字樓，喺銅鑼灣羅素街38號，時代廣場對面。大樓1996年起好，高33層。
## 睇埋
*金朝陽中心2期（喺銅鑼灣登龍街1號）
梁超怡

**梁超怡**（，）係一位程式員招聘師，亦係2022年度香港小姐競選季軍兼「最上鏡小姐」得主。

## 生平
梁超怡曾經參演港產片《無間道》，之後跟住家人移居美國芝加哥，大學畢業之後曾經喺美國加州洛杉磯臉書分公司做軟件工程師招聘官。

佢曾經喺2017年世界華商形象大使競選芝加哥賽區而贏到亞軍，之後又喺2019年參加芝加哥親善小姐競選，但係最終落選。

## 參選[[香港小姐]]
梁超怡參加2022年度香港小姐競選，佢喺參選嘅時候表示自己嘅志向係成為一個有影響力、能夠散播正能量畀大家嘅人。最終佢攞到季軍，係歷嚟頭一位有紋身嘅港姐三甲。

## 參考

## 出面網頁

* 
*2022香港小姐競選 - 14號　梁超怡 Joey Leung - 佳麗檔案 - tvb.com
競爭之合謀有罪

《**競爭之合謀有罪**》（英文：**Competition Commission Drama**）係港台電視製作嘅連續劇，由陸駿光、余香凝、黃定謙、林千渟主演，內容主要係講競爭事務委員會嘅案件。套劇由2021年9月24號到10月22號逢禮拜六19:30-20:00喺港台電視31首播，總共5集。

## 主要角色
*陸駿光 飾 林樹生（Johnny）（競委會調查組主管）
*余香凝 飾 楊眉（Ashley）（競委會經理(調查)）
*黃定謙 飾 宋仲基（Sean）（競委會經理(調查)）
*林千渟 飾 岑嘉寶（Nicole）（競委會競爭事務主任(調查)）

## 每集一覽

## 出面網頁
*香港電台網站 : 電視|競爭之合謀有罪
一公升眼淚 (電視節目)

《**一公升眼淚**》（）係香港奇妙電視製作嘅資訊節目，由林希靈主持，2022年9月26號到9月30號逢禮拜一到五22:30-23:00喺香港開電視播出。節目主持會睇下香港唔同行業嘅人點樣喺疫情下生活。

## 每集一覽

## 出面網頁
*一公升眼淚 - 香港開電視
法蘭索瓦.奧桑

**法蘭索瓦·奧桑**（，）係法國一位導演同編劇。

## 生平
奧桑喺巴黎出世，爸爸係生物學家，媽媽係教師，而佢喺四兄弟姊妹中嘅老大。佢係巴黎大學讀書，而讀過演員課程後，佢決定做演員唔啱佢，於是決心去做導演，轉去法國電影學校La Fémis學做導演，受過伊力盧馬、《電影筆記》影評人Jean Douchet嘅指導。直至1996年，佢用爸爸嘅超八攝影機拍咗15條短片，當中1996年嘅"Une Robe d'Été"令佢出名兼攞獎。1998年，佢拍咗第一部劇情長片《失魂家族》，影片喺多個國際影展中引起注意。之後，佢拍出多部名作：《枕邊謎》、《1001火熱男女》、《8美千嬌》、《泳池情殺案》、《讓師奶飛》等，令佢成為當代在生嘅法國作者導演中最出名、商業上最成功嘅一位。2019年，佢憑作品《以恩寵之名》贏得第69屆柏林影展銀熊獎。

## 作品
**長片**
* 1998 失魂家族 (Sitcom)
* 1999 挑𢭃性謀殺 (Les Amants criminels)
* 2000 枕邊謎 (Sous le sable)
* 2000 1001火熱男女 (Gouttes d’eau sur pierres brûlantes)
* 2002 8美千嬌 (Huit Femmes)
* 2003 泳池情殺案 (Swimming pool)
* 2004 5X2
* 2005 最後的時光 (Le Temps qui reste)
* 2007 華麗安琪兒 (Angel)
* 2009 孕茫茫 (Le Refuge)
* 2009 小飛B (Ricky)
* 2010 讓師奶飛 (Potiche)
* 2012 偷戀隔籬媽 (Dans la maison)
* 2013 我要...17歲 (Jeune et Jolie)
* 2014 女朋友的女朋友 (Une nouvelle amie)
* 2016 愛的替身 (Frantz)
* 2017 分裂性遊戲 (L’Amant double)
* 2019 以恩寵之名 (Grâce à dieu)
* 2020 Été 85
* 2021 爸爸可否不要死 (Tout s'vest bien passé)
* 2022 彼特的苦淚 (Peter von Kant)
*2023 Mon crime
* 2024 誰知菇毒心 (Quand vient l'automne)

## 攷

## 拎
*
*
*Senses of Cinema: Great Directors Critical Database 
*Play It Again 網頁法蘭索瓦奧桑作品香港中文譯名
黃洛妍

**黃洛妍**（**Janees Wong**，）係香港女歌手，2022年參與無綫電視搞嘅音樂選秀《聲夢傳奇2》攞亞軍。

## 演出
### 電視節目（無綫電視）
*2022年：《聲夢傳奇2》參賽者

## 出面網頁
* 
*
吉百利舊金朱古力

**吉百利舊金朱古力**（Cadbury Old Gold）係1916年澳洲嘅一個黑朱古力品牌，最初係MacRobertson’s麥羅弼臣糖果公司建立，而家由吉百利糖果公司Cadbury製造。

舊金黑朱古力有「原味黑朱古力」”Original”（45%谷古原料），「舊牙買加黑朱古力」”Old Jamaica”，「炕杏仁黑朱古力」”Roast Almond”，「70%谷古黑朱古力」“70% Cocoa”，同埋「薄荷黑朱古力」”Peppermint”。

## 出面網頁
*吉百利舊金朱古力
許子萱

**許子萱**（**Cecca Xu**，）係一位投資銀行分析師、2022年度香港小姐競選嘅亞軍兼「國際親善小姐」得主。

## 生平
許子萱喺中國大陸嘅廣州出世，12歲同屋企人移居美國，之後喺美國密芝根大學主修金融和戰略管理，本科畢業之後走咗去做美國投資銀行金融分析師。

## 參考資料

## 出面網頁
*
*許子萱-Cecca-Xu | TVB ARTISTE
*2022香港小姐競選 - 4號　許子萱 Cecca Xu - 佳麗檔案 - tvb.com
變形記

（；）係由古羅馬詩人奧維德（Ovid）嘅一首敘事詩，廣泛噉畀人認為係奧維德嘅代表作。

## 內容
*納西瑟斯
*Arachne
*《白雪公主》
周振霆

**周振霆**（），係中國填詞人。

## 填詞作品
*《他不懂》
*《與愛情無關》
*《美儷暗號》

## 參考資料

## 出面網頁
*
悲嘆河

（，讀音似），或者譯，係一笪傳說中嘅地方，最先出現喺希臘神話裏面。

喺歷史上，悲嘆河嘅形象出現過顯著變化，例如 14 世紀天主教作品《神曲》所描繪嘅 cocytus 同希臘神話入面嘅 cocytus 有相當大嘅差異－希臘神話入面嘅 cocytus 係一條河（呢度譯做**悲嘆河**），而喺《神曲》入面嘅 cocytus 係一個湖（呢度譯做**悲嘆湖**）。

## 個名點嚟
悲嘆河個名嚟自（羅馬字：），即係古希臘文「悲嘆」噉解。

## 希臘神話

喺希臘神話入面，悲嘆河係冥界嘅其中一條河，亦係圍繞住死神哈帝斯（Hades）身處之地嘅五大河之一。

## 神曲

著名 14 世紀詩歌《神曲》（Divine Comedy）入面講到當時天主教想像中嘅地獄。神曲描繪嘅地獄分九層，最底第九層嘅係「冰之地獄」悲嘆湖－根據神曲嘅描述，悲嘆湖係一個結嗮冰嘅大湖，專門用嚟懲罰叛徒嘅；路西法（Lucifer；因為謀反而畀上帝逐出天國嘅前天使）身處喺悲嘆湖正中央，下半身畀冰封實嗮，佢嘅三個口其中一個就咬住猶大（出賣耶穌嗰位門徒），同時路西法係噉喺度拍佢對翼，產生極凍嘅風令佢同佢身邊嘅叛徒更加凍。

## 睇埋
*哈帝斯
*路西法
*Niflheim
*OVERLORD，其中一個主要角色個名就係嚟自悲嘆河嘅。
## 攷

## 拎
*hell - Greece and Rome. *Encyclopedia Britannica*.
冥界 (希臘神話)

**冥界**（）係希臘神話入面人死咗之後靈魂會去嘅地方，亦係死神哈帝斯（Hades）嘅住處。

## 睇埋
*哈帝斯
*地獄
幾何中心

一個形狀嘅**幾何中心**（；）係指個形狀啲點嘅位置嘅平均值。

## 睇埋
*相似度量度

## 攷
K-平均聚類法

**K-平均聚類法**（）係一種常用嘅聚類分析演算法。

## 做法

K-平均聚類法嘅出發點係假定咗已知拃數據分幾多個聚類（聚類數量 = k）。喺最簡單嗰種情況下，K-平均聚類法可以噉嚟想像：
*設 n 做個案嘅數量而 k 做聚類數量；
*建立 k 咁多個**中心點**（cluster center），每個中心點嘅位置叫 \boldsymbol\mu_i ；
*是但攞其中一個個案 \mathbf x_i 嚟睇，\left\| \mathbf x_i - \boldsymbol\mu_i \right\| 表示 \mathbf x_i 同離佢最近嗰個 \boldsymbol\mu_i 之間嘅距離；
*慢慢調節啲中心點嘅位置，務求令啲 \left\| \mathbf x - \boldsymbol\mu_i \right\| 嘅總值有咁細得咁細。
數學化啲噉講，K-平均聚類法係要將 n 個個案分拆做 k 個集（k \le n），\mathbf{S} = \{S_1, S_2, ... S_k\}，搵出：
:\underset{\mathbf{S}} {\operatorname{arg\,min}}  \sum_{i=1}^{k} \sum_{\mathbf x \in S_i} \left\| \mathbf x - \boldsymbol\mu_i \right\|^2 = \underset{\mathbf{S}} {\operatorname{arg\,min}}  \sum_{i=1}^k |S_i| \operatorname{Var} S_i 
K-平均聚類法亦可以用圖嚟表示。睇吓附圖幅 gif：想像家陣 k = 3，研究者想將啲數據分做三個聚類－聚類由圓圈、交叉同埋十字代表；當中大圓圈、大交叉同大十字表示嗰三個聚類嘅預想中心點；K-平均聚類法就可以當成一次一次（隨住 `iteration` 數值上升）噉郁動三個中心點，直接達到理想數值（例如 \left\| \mathbf x - \boldsymbol\mu_i \right\| 嘅總值去到最細）為止。

## 註釋

## 睇埋
*等級聚類法

## 參考資料
K-中點

**K-中點**係一系列同 K-平均聚類法相似嘅聚類分析演算法。

## 中點周邊分區
中點周邊分區（Partitioning Around Medoids，PAM）係種同 K-平均聚類法好似嘅做法，最基本如下：
#**BUILD**：首先，段演算法揀一點做**中點**（medoid），揀嘅原則係揀**成本**（cost；可以用同其他所有點之間嘅總距離）最低嗰點；
#**重複**：揀成本最低嗰點出嚟做中點，直至揀咗 k 點出嚟為止；
#將每點唔屬中點嘅點，掕落離佢最近嗰粒中點度；
#**SWAP**：如果能夠令成本下降，一路做
#*Foreach 中點 m，foreach 喺佢個聚類內嘅非中點 o：
#**考慮將 m 同 o 掉換，計吓兩者掉換咗嘅話成本會點變；
#**如果場掉換係目前最好（最能夠令成本跌）嘅，記住呢場掉換；
#*如果做出最好嗰場 m o 掉換會令成本跌，就郁手做；否則段演算法就算行完（converged）。
PAM 唔少人用（下圖係 k = 3 嘅 gif 圖解），而且好多做統計相關工作嘅人都鍾意「PAM 冇乜隨機性」呢一樣嘢，不過 PAM 又畀人詬病話佢計得慢－PAM 要係噉計「呢點呢點同其他所有點之間嘅距離嘅總和」。

## 睇埋
*聚類分析
*K-平均聚類法

## 參考資料
DBSCAN

可以話係最多人用嘅基於密度聚類法之一，係**Density-based spatial clustering of applications with noise**嘅縮寫，喺1996年由Martin Ester、Hans-Peter Kriegel、Jörg Sander 同 Xiaowei Xu 提出。

## 步驟
步驟如下：
*想像有一點 \mathbf x_i，如果佢周圍半徑 r 嘅範圍內超過咗 \text{minPts} 咁多點，噉佢就算係**核心點**（core）；
*想像有兩點 \mathbf x_1 同 \mathbf x_2，如果 \left\| \mathbf x_2 - \mathbf x_1 \right\|（兩點之間嘅距離） \le r，噉 \mathbf x_2 算係**可以由 <math>\mathbf x_1</math> 直接去到**（directly reachable from \mathbf x_1）；順帶一提，\mathbf x_1 一定要係核心點。
*想像有兩點 \mathbf x_1 同 \mathbf x_3，如果有條路徑 \mathbf x_{j_1}, \mathbf x_{j_2}\ldots\mathbf x_{j_f}，當中 \mathbf x_{j_1} = \mathbf x_1 而且 \mathbf x_{j_f} = \mathbf x_3，期間每點（\mathbf x_{j_2} 等）都可以由打前嗰點**直接去到**嘅，噉 \mathbf x_3 算係**可以由 <math>\mathbf x_1</math> 去到**（reachable from \mathbf x_1）；
*所有「唔能夠由第啲點度去到」嘅點，冚唪唥當係雜訊。
如果 \mathbf x_n 係核心點，噉佢同所有由佢度去到嘅點成一個聚類。

用圖像表示嘅話，可以想像下圖：下圖 \text{minPts} = 4，A 等嘅全部都係核心點，因為佢哋全部都有「周圍 r 咁遠嘅範圍（啲圓圈）內有超過 \text{minPts} 咁多點」呢種特性， B 同 C 唔係核心點，但可以由 A 去到，於是啲加埋 B 同 C，就成一個聚類； N 唔能夠由任何一點度去到，所以當係雜訊忽視。 

## 睇埋
*聚類分析

## 參考資料
決定聚類數量

**決定聚類數量**係指做聚類分析嗰陣決定「要用幾多個聚類」嘅過程，係用 K-平均聚類法等嘅方法做聚類分析嗰時必要做嘅嘢。
D-B 指數

**D-B 指數**（，DB）係聚類分析上成日用嘅一種指標。

D-B 指數係以下呢條式出嘅數值：
:DB = \frac {1} {k} \sum_{i=1}^{k} \max_{j\neq i}\left(\frac{\sigma_i + \sigma_j} {d(c_i,c_j)}\right)，當中
*k 係聚類嘅數量，
*c_i 係聚類 i 嘅幾何中心，
*\sigma_i 係聚類 i 入面啲個案平均離 c_i 幾遠（反映個聚類嘅內部差異），
*d(c_i,c_j) 係聚類 i 同 聚類 j 之間嘅距離。

D-B 指數數值低，就表示啲聚類內部差異細同埋聚類之間嘅距離大，所以一般認為 D-B 指數係數值愈細愈好。

## 參考資料
頓氏指數

**頓氏指數**（，D）係聚類分析上成日用嘅一種指標。

頓氏指數係以下呢條式出嘅數值：
:D = \frac{\min_{1 \leq i ，當中
*d(i,j) 係聚類 i 同 聚類 j 之間嘅距離，
*d'(k) 係聚類 k 嘅內部個案間距離，
淺白啲講，上面條式講嘅係「D 等如最細嗰個 d(i,j) 除以最大嗰個 d'(k)」。D 一般認為係數值愈大愈好。

## 攷
輪廓系數

**輪廓系數**（，s(i)）係聚類分析上成日用嘅一種指標。

想像以下嘅思路：
*設 i 做拃數據入面嘅一個個案，而 \text{A} 係 i 所屬嗰個聚類；
*a(i) 指 i 大致同 \text{A} 入面啲個案有幾**唔**似（距離幾遠）；
*b(i) 指 i 大致同 \text{A} 以外嘅物件有幾**唔**似（距離幾遠），b(i) = \min d(i,C), \text{where } C \ne A 
*計 s(i) = \frac{b(i) - a(i)}{\max\{a(i),b(i)\}}
如果 \text{A} 淨係得 i 一個個案，噉 s(i) = 0；每個個案 s(i) 數值都會喺 -1 同 1 之間（-1 \le s(i) \le 1），跟住就可以考慮咁多個個案嘅平均 s(i)，而呢個平均 s(i) 值係愈接近 1 愈好。

## 攷
犯罪分析

**犯罪分析**（）係犯罪學工作者成日做嘅一樣嘢，泛指對由罪案度得到嘅數據（例如每單案喺邊度發生、喺咩時間發生、犯罪者同受害者分別有咩特徵... 等等）進行分析，並且嘗試搵出犯罪行為當中有嘅規律。

## 空間分析

犯罪分析好興深究罪案嘅空間特性（發生咩地點），而呢點成日會用到聚類分析（cluster analysis），（簡化噉講）想像家陣研究者想分析謀殺案，用以下噉嘅做法：
*研究者參考警方數據庫等嘅來源，搵到一拃 n 個個案返嚟，每個個案係一單謀殺案，啲數據記錄嗮每單案係喺邊度（地圖上有座標位置）發生嘅；
*研究者對拃數據行聚類分析；
*最後得出一拃聚類，每個聚類都係一笪「零舍多謀殺案發生」嘅地方；
得出聚類分析結果之後，研究者就搵到拃「零舍多謀殺案發生」嘅地方，可以做進一步嘅分析，例如係再睇多啲數據，睇吓呢啲地方（喺經濟同人口特性等嘅變數上）有咩共通點，噉就有可能搵出「咩因素最會搞到一笪地方多謀殺案」呢條問題嘅答案，而呢樣資訊可以幫到犯罪學工作者手度「點樣減少謀殺案」噉嘅問題。

## 睇埋
*統計分析

## 攷
馬田港原味

《**馬田港原味**》（）係一套由好好制作製作嘅飲食節目，由馬田、余思敏主持，2022年9月26號到10月28號逢禮拜一到五20:30-21:00喺香港奇妙電視嘅HOY TV播出。節目主持會走訪香港唔同出產食材嘅地方，攞靈感創作菜式。

## 每集一覽

## 註

## 出面網頁
*馬田港原味 - 香港開電視
*好好制作YouTube頻道：馬田港原味
電郵地址

**電郵地址**（）係一串用嚟同一個電郵郵箱畀獨特名嘅符號。

## 拎出去
* The History of Email ( 戴夫曲家（Dave Crocker）試圖點出電子郵件演化之中嘅重要「事件」事件。
* The History of Electronic Mail  早期電子郵件系統造家嘅個人回憶錄。
朝鮮精神科醫生劉世豐

**韓國精神科醫生劉世豐**，係韓國tvN喺2022年8月1號開始播放嘅月火連續劇。改編自曾喺2016年獲獎嘅同名小說，由朴元國執導，分幾季製作。呢套劇講述喺朝鲜王朝時期醫術高明嘅靚仔醫官被牽涉入陰謀後被驅逐到一條奇怪但又靚嘅村莊,以及同村入面嘅人相遇後成為心醫嘅故事。

## 攷
新華澳報

《**新華澳報**》（葡文：**Jornal San Wa Ou**）係份澳門嘅中文報紙，逢禮拜一至禮拜六每日出版，內容亦會喺自己個網站道同步公開；其社長兼總編輯為林昶，副社長兼總經理為周海燕。

## 特色
呢份嘢嘅立場十分之親中共；設言論欄目「華澳人語」及「兩岸觀察」，亦有專訪稿版「彩色人生」。

該報嘅非原創比重極大（除咗「華澳人語」、「兩岸觀察」、「本澳新聞」及「要聞」之外嘅每一個部件都係噉樣……）——由無數唔同來源搬字過紙得到，有啲算新聞界嘅常規操作（例如用新鮮嘅通訊社稿件……），亦有啲對於嗰行嚟講係怪異做法（例如用其他報刊或網站嘅陳舊文章……）。

## 參考
唐湘智

**唐湘智**（），係中國作曲家同音樂製作人。

## 作曲作品
*《他不懂》
*《逆態度》 
*《原諒他》

## 參考資料

## 出面網頁
*
大海蛇

（）係多地嘅神話同傳說（例如希臘神話）入面提到嘅一種傳說生物，指一條生存喺海入面嘅大蛇。好多傳說都會講大海蛇襲擊船隻同殺死水手。

## 睇埋
*歐洲龍
*海怪
*海怪
阿倫‧起範

**阿倫·起範**（，，），原名**金起範**（，），係韓國男歌手、演員，前男團U-KISS成員，依家已經轉行做生意，兼且轉往日本發展。

## 生平
阿倫‧起範，原名金起範，1990年12月29號響韓國首爾出世，大佬係SS501成員金亨俊。

2006年以男團「XING」嘅主唱身份出道，當時嘅藝名係「Marumir（마루미르）」。2007年7月退出「XING」。

2008年，佢以男團「U-KISS」嘅主唱身份再次出道，呢個時期嘅藝名係「起範」。男團憑《天旋地轉（빙글빙글）》、《好欺負嗎（만만하니）》等歌曲響韓國樂壇打開知名度。2010年同大佬金亨俊成立公司「HnBcompany」。

2011年2月，起範同亞歷山大退出U-KISS。同年8月宣佈進軍日本市場。2012年推出個人第一張大碟《A Shared Dream》。2013年發行第二張個人大碟《Longing》，同時宣佈將藝名改為「阿倫‧起範」。

依家主要響日本發展，亦已經轉行做生意，目前響SDKB公司工作，亦出任CLinternational非執行董事、HnBcompany代表。2019年宣佈同日本籍女朋友結婚，而女友亦係商人。

## 音樂作品

# 《A Shared Dream》（日本、2012年）
# 《Longing》（韓國、2013年）

## 攷
陳文鴻

**陳文鴻**，香港親中派人士。

陳曾經做過香港理工大學中國商業中心總幹事同埋香港大學亞洲研究中心研究員，亦曾加入匯點，為匯點六子之一。陳文鴻曾經到日本法政大學、慶應大學同埋澳洲阿德雷德大學訪問研究。

## 政治參與同經歷
佢係香港親中派嘅成員。

佢亦支持香港基本法第23條立法，喺2020年5月，佢曾經參與一份由「23同盟」、「香港政研會」同「民眾聯席」等多個激進親中派團體發起嘅聯署，要求就基本法23條立法，聯署內容又以黑暴攬炒形容香港反送中運動示威者嘅行為。
## 參考
藍鴻震

**藍鴻震**，人稱「藍爺」，香港親中陣營人士，新世紀論壇副召集人，前民政事務局局長、全國政協委員(第10及11屆)、國際專業管理學會會長。

## 部分公職

* 香港華夏工商協會榮譽顧問

## 政治參與同經歷
2000年第2屆香港立法會選舉，佢參選香港島選區，係繼黃錢其濂之後，第二位角逐立法機構議席嘅港府高官，但佢嘅四人名單只係攞到14,329票。

2006年，佢喺選舉委員會界別分組選舉自動當選成為選委（宗教界界別分組）。

佢亦支持香港基本法第23條立法，喺2020年5月，佢曾經參與一份由「23同盟」、「香港政研會」同「民眾聯席」等多個激進建制派團體發起嘅聯署，要求就基本法23條立法，聯署內容又以黑暴攬炒形容香港修例風波示威者嘅行為。

佢曾經參與由「國際公益法律服務協會」舉辦嘅第一屆「國安教育認證導師資格課程」幫助推廣北京未經諮詢或香港人同意，強行訂立嘅《港版國安法》。

## 參考


類:前香港政府官員
高靜芝

**高靜芝**，香港親中派人士。

## 學歷

* 1970年：香港中文大學聯合書院工商管理商學士

## 公職
*香港再出發大聯盟發起人
*香港島婦女聯會第二屆委員會名譽顧問
*社區投資共享基金委員會副主席
## 政治參與同經歷
佢係香港親中派嘅成員，2010年1月，佢喺民主黨嘅區議會改良方案被接納前夕，就已經參與活動支持當時香港政府提出嘅政改方案。

佢亦支持香港基本法第23條立法，喺2020年5月，佢曾經參與一份由「23同盟」、「香港政研會」同「民眾聯席」等多個激進親中派團體發起嘅聯署，要求就基本法23條立法，聯署內容又以黑暴攬炒形容香港反送中運動示威者嘅行為。

## 家庭
高靜芝喺六名兄弟姊妹入面，排行第四。 同盧氏丈夫育有兩名女兒。兩名女兒都喺美國麻省理工大學讀書。

## 參考
關品方

**關品方**，香港親中派人士。
## 政治參與同經歷
佢係香港親中派嘅成員。

佢支持北京未經諮詢或香港人同意，強行訂立嘅《港版國安法》。

佢亦支持香港基本法第23條立法，喺2020年5月，佢曾經參與一份由「23同盟」、「香港政研會」同「民眾聯席」等多個激進親中派團體發起嘅聯署，要求就基本法23條立法，聯署內容又以黑暴攬炒形容香港反送中運動示威者嘅行為。
## 參考
趙麗娟 (香港)

**趙麗娟**，香港親中派人士。

## 部分公職

* 滬港社團總會執委

## 學歷
*英國雪菲爾大學經濟學一級榮譽學士學位
*香港中文大學行政人員工商管理碩士學位
## 政治參與同經歷
佢係香港親中派嘅成員。佢支持大幅度削減區議會直選議席同埋限制非建制派人士參選嘅所謂嘅「支持完善地區治理建議方案」。

佢亦支持香港基本法第23條立法，喺2020年5月，佢曾經參與一份由「23同盟」、「香港政研會」同「民眾聯席」等多個激進親中派團體發起嘅聯署，要求就基本法23條立法，聯署內容又以黑暴攬炒形容香港反送中運動示威者嘅行為。

## 榮譽

* 香港女工商及專業人員聯會：「傑出專業女性」大獎
* 香港商報：「傑出商界女領袖」獎
* 英國雪菲爾大學「傑出校友」
* 「大灣區傑出女企業家獎 2021」

## 參考